open-index/open-wikipedia-markdown huggingface dataset:
രാവണൻ (തമിഴ്‌ചലച്ചിത്രം)

മണിരത്നത്തിന്റെ സംവിധാനത്തിൽ പൃഥ്വിരാജ് സുകുമാരൻ, ഐശ്വര്യ റായ്, വിക്രം, കാർത്തിക്, പ്രഭു, പ്രിയാമണി തുടങ്ങിയവർ പ്രധാനവേഷങ്ങളിൽ അഭിനയിച്ച് 2010 -ൽ പുറത്തിറങ്ങിയ തമിഴ് ചലച്ചിത്രമാണ് ***രാവണൻ***.  സുഹാസിനി സംഭാഷണമെഴുതി, ഓസ്കാർ ജേതാവ് എ. ആർ. റഹ്‌മാൻ സംഗീതസംവിധാനം ചെയ്ത ഈ ചിത്രത്തിന്റെ ഛായാഗ്രഹണം സന്തോഷ് ശിവനും, എഡിറ്റിംഗ് എ. ശ്രീകർ പ്രസാദുമാണ് നിർവ്വഹിച്ചത്. രാവണന്റെ ചിത്രീകരണ വേളയിൽ തന്നെ ഈ ചിത്രം, നടീനടന്മാരിൽ ചെറിയ മാറ്റങ്ങളോടെ രാവൺ എന്ന പേരിൽ ഹിന്ദി ഭാഷയിൽ നിർമ്മിക്കുകയും, വില്ലൻ എന്ന പേരിൽ തെലുങ്ക് ഭാഷയിലേക്ക് മൊഴിമാറ്റം നറ്റത്തുകയും ചെയ്തു.

തന്റെ ഭാര്യയായ രാഗിണിയെ (ഐശ്വര്യ റായ്) തട്ടിക്കൊണ്ടുപോയ, നിയമലംഘകനായ വീരയ്യ (വിക്രം) എന്ന ഗോത്രനേതാവിനെ, പിന്തുടരുന്ന നിഷ്കരുണനായ പൊലീസ്  ഉദ്യോഗസ്ഥൻ ദേവ് പ്രകാശിന്റെ (പൃഥ്വിരാജ്) കഥയിലൂടെ, ഹൈന്ദവ ഇതിഹാസമായ രാമായണത്തിന്റെ കാതൽ ഇവിടെ സംവിധായകൻ മണിരത്നം ചിത്രീകരിക്കുന്നു. ഗോത്രനേതാവായ വീരയ്യ, ചിത്രത്തിൽ റോബിൻഹുഡിനു സമാനമായ ഒരു കഥാപാത്രമാണ്.  പോലീസുകാരുടെ ക്രൂരമായ ബലാത്സംഗത്തിനിരയായി ആത്മഹത്യ ചെയ്ത തന്റെ സഹോദരിക്കു വെണ്ണില‌‌യ്‌ക്കു(പ്രിയാമണി) വേണ്ടി പ്രതികാരം ചെയ്യാനാണ് വീരയ്യ പൊലീസ്  ഉദ്യോഗസ്ഥന്റെ ഭാര്യയെ തട്ടിക്കൊണ്ടുപോകുന്നത്. തുടർന്ന് തന്റെ ഭാര്യക്കു വേണ്ടി പോലീസ് ഉദ്യോഗസ്ഥൻ നടത്തുന്ന തിരച്ചിലും, അതിനിടയിൽ മൂന്നു പ്രധാന കഥാപാ‍ത്രങ്ങൾ നേരിടുന്ന മാനസിക സംഘർഷങ്ങളും, ഈ ചലച്ചിത്രത്തെ  വനമദ്ധ്യത്തിൽ വച്ചു നടക്കുന്ന കഥാന്ത്യത്തിലേക്ക് കൂട്ടിക്കൊണ്ടുപോകുന്നു.

2008 ഫെബ്രുവരി മാസം പ്രഖ്യാപിക്കപ്പെട്ട *രാവണൻ*, സംവിധായകൻ മണിരത്നത്തിന്റെ തമിഴിലേക്കുള്ള തിരിച്ചുവരവ്, വിക്രം - ഐശ്വര്യറായ് ജോടികളുടെ സാന്നിധ്യം, തുടങ്ങിയ കാ‍രണങ്ങളാൽ മാധ്യമശ്രദ്ധ നേടി. എക്സ്‌ട്രാ നടീനടന്മാരുടെ ബാഹുല്യം കൊണ്ട് ശ്രദ്ധേയമായ രാവണന്റെ പ്രധാന ചിത്രീകരണകേന്ദ്രങ്ങൾ ചാലക്കുടി, ഊട്ടി എന്നിവയായിരുന്നു. പുറത്തിറങ്ങുന്നതിനു മുൻപ് തന്നെ രാവണന് കേന്ദ്ര ചലച്ചിത്ര സർട്ടിഫിക്കേഷൻ ബോർഡിൽ നിന്നും യൂണിവേഴ്സൽ റേറ്റിംഗ് ലഭിക്കുകയും, മൂന്നു ചിത്രങ്ങളുടെയും ചേർന്നുള്ള ലോകമെമ്പാടുമുള്ള വിതരണാവകാശം റിക്കാർഡ് വിലയായ 350 കോടി രൂപക്ക് വിറ്റുപോവുകയുംചെയ്തു.  റിലീസ് ചെയ്ത ചിത്രത്തിന്റെ ഹിന്ദി പതിപ്പ് “രാവൺ” ബോക്സ്‌ ഓഫീസിൽ പരാജയപ്പെട്ടെങ്കിലും, “രാവണൻ” നിരൂപകരുടെ പ്രശംസ നേടുകയും, വാണിജ്യപരമായി വിജയിക്കുകയും ചെയ്തു.

## അഭിനേതാക്കൾ
*പൃഥ്വിരാജ് സുകുമാരൻ ... ദേവ് പ്രകാശ് സുബ്രഹ്മണിയം (ശ്രീരാമൻ)
*ഐശ്വര്യ റായ് ... രാഗിണി (സീത)
*വിക്രം ... വീരയ്യാ (രാവണൻ)
*കാർത്തിക് ... ജ്ഞാനപ്രകാശം (ഹനുമാൻ)
*പ്രഭു ... സിങ്കരാസൻ
*പ്രിയാമണി ... വെണ്ണിലാ (ശൂർപ്പണഖ)
*മുന്ന ... സക്കരൈ
*ജോൺ വിജയ് ... ഹേമന്ദ് കുമാർ
*രഞ്ജിത ... അന്നം
*വൈയാപുരി ... രാസാത്തി

## സംഗീതം
മണിരത്നം രചന നിർവ്വഹിച്ച “വീര” എന്ന ഗാനവും, വൈരമുത്തു രചന നിർവ്വഹിച്ച 5 ഗാനങ്ങളുമാണ് രാവണൻ എന്ന ചിത്രത്തിലുള്ളത്. ഓസ്കാർ പുരസ്കാര ജേതവ് എ. ആർ. റഹ്‌മാൻ സംഗീതസംവിധാനം നിർവ്വഹിച്ച രാവണനിലെ ഗാനങ്ങൾ 2010 മേയ് 5 -ന് സോണി മ്യൂസിക് പുറത്തിറക്കി.

## അവലംബം

## പുറത്തേക്കുള്ള കണ്ണികൾ
* 
* 

വർഗ്ഗം:2010-ൽ പുറത്തിറങ്ങിയ തമിഴ് ചലച്ചിത്രങ്ങൾ
ആത്മീയാഭ്യാസങ്ങൾ

[thumb|200px|right|ആത്മീയാഭ്യാസങ്ങളുടെ രചയിതാവായ [ഇഗ്നേഷ്യസ് ലൊയോള]]

ഈശോസഭയുടെ സ്ഥാപകനായ ഇഗ്നേഷ്യസ് ലൊയോള രചിച്ച പ്രസിദ്ധമായ ധ്യാനഗ്രന്ഥമാണ്‌ **ആത്മീയാഭ്യാസങ്ങൾ** (Spiritual Exercises). നാലാഴ്ച നീണ്ടുനിൽക്കുന്ന ഒരാത്മീയനവീകരണ പദ്ധതിയാണ്‌  ഇതിന്റെ ഉള്ളടക്കം.  തന്റെ ആത്മീയപരിവർത്തനത്തെ തുടർന്നുള്ള നാളുകളിൽ, സ്പെയിനിൽ മൻറീസയിലെ ഒരു ഗുഹയിലെ താപസജീവിതത്തിനിടെയാണ്, ഈ ധ്യാനപദ്ധതിയുടെ രൂപരേഖ ഇഗ്നേഷ്യസ് കണ്ടെത്തിയത്.  ഈശോസഭയുടെ സ്ഥാപനത്തിനു മുൻപ് പാരീസിൽ ചെലവഴിച്ച കാലത്ത് അദ്ദേഹം ഇതിനു അന്തിമരൂപം നൽകി.

## ഉള്ളടക്കം
നാലാഴ്ച നീണ്ടു നിൽക്കുന്ന ഈ അഭ്യാസപദ്ധതിയിൽ ആഭ്യാസി, ആദ്യത്തെ ആഴ്ച മനുഷ്യന്റെ പാപത്തേയും, രണ്ടാമത്തെ ആഴ്ച യേശുവിന്റെ ജീവിതത്തേയും, മൂന്നാമത്തെ ആഴ്ച യേശുവിന്റെ മരണത്തേയും നാലാമത്തെ ആഴ്ച യേശുവിന്റെ പുനരുദ്ധാനജീവിതത്തേയും ധ്യാനവിഷയമാക്കുന്നു.
 
### പാപവും ശിക്ഷയും
ആത്മീയാഭ്യാസി തന്റെ പാപങ്ങൾ ഒന്നൊന്നായി അനുസ്മരിച്ച് അവ അർഹിക്കുന്ന ശിക്ഷയെ ഭാവന ചെയ്യുന്നതാണ്‌ ഈ ധ്യാനയജ്ഞത്തിന്റെ ആദ്യപടി.  ഒരേയൊരു പാപത്തിനു ശിക്ഷയായി സാത്താന്‌ നിത്യനരകം ലഭിച്ചെന്നിരിക്കെ, പാപം വഴി അനേകവട്ടം ദൈവത്തെ ധിക്കരിച്ചതിന്‌ താൻ എത്രവലിയ ശിക്ഷ അർ‌ഹിക്കുന്നു എന്ന് അഭ്യാസി സ്വയം ചോദിക്കുന്നു. പിന്നെ അയാൾ ചെയ്യേണ്ടത്, ഒരു മുറിയിലെ ഇരുട്ടിന്റെ ഏകാന്തതയിൽ നരകത്തിന്റെ പാരുഷ്യത്തെ കഴിയുന്നത്ര തീവ്രതയിൽ സങ്കല്പിക്കുകയാണ്‌‌.  നരകാഗ്നിയുടെ ഭീകരതയും, അഭിശപ്തരായ നരകവാസികളുടെ ദുരിതങ്ങളും, വേദനയുടെ അലർച്ചയും നിരാശയുടെ നെടുവീർപ്പും അയാൾ ഭാവനയിൽ കാണുന്നു.  ഒപ്പം ഗന്ധകവും മാംസവും കത്തുന്ന ദുർഗന്ധം സങ്കല്പിക്കുകയും അഗ്നിനാവുകൾ സ്വന്തം ശരീരത്തെ പുണരുന്നത് അറിയുകയും വേണം. 

### രക്ഷാമാർഗ്ഗം
തുടർന്ന് അനന്തകാലത്തേയ്ക്കുള്ള ഈ ദുരിതത്തിൽ നിന്ന് രക്ഷപെടാൻ എന്താണു വഴിയെന്ന് അഭ്യാസി സ്വയം ചോദിക്കുന്നു:  കുരിശിൽ യേശു അർപ്പിച്ച രക്ഷാകരമായ ബലിയിലൂടെ എന്നാണ്‌ മറുപടി.  അതിനാൽ യേശുവിന്റെ ജീവിതത്തെ അതിന്റെ എല്ലാ വിശദാംശങ്ങളിലും ഭാവനചെയ്യാൻ അയാൾ ശ്രമിക്കുന്നു.  ആ ചരിത്രനാടകത്തിലെ ഓരോ രംഗത്തിലും സന്നിഹിതരായി അതിൽ പങ്കെടുക്കാൻ ഭാഗ്യം ലഭിച്ച മഹാവ്യക്തികളെ പിന്തുടർന്ന് അവരുടെ വസ്ത്രവിളുമ്പുകൾ ചുമ്പിക്കുന്നു.

### യേശുവിന്റെ പിന്നാലെ
ഇതേവരേയുള്ള രണ്ടാഴ്ചത്തെ ധ്യാനത്തിനു ശേഷം ആത്മീയാഭ്യാസി, പീഡാനുഭവത്തിന്റെ ഓരോ ഘട്ടത്തിലും, കുരിശിന്റെ വഴിയിലെ ഓരോ രംഗത്തിലും, യേശുവിനെ അനുഗമിക്കുന്നു.  ഗദ്സമേൻ തോട്ടത്തിൽ അയാൾ യേശുവിനൊപ്പം പ്രാർത്ഥിക്കുന്നു; യേശുവിനൊപ്പം ചാട്ടവാറടിയേൽക്കുന്നതായും, മുഖത്ത് തുപ്പപ്പെടുന്നതായും, കുരിശിൽ തറയ്ക്കപ്പെടുന്നതായും സങ്കല്പിക്കുന്നു.  സഹനത്തിന്റെ ഓരോ നിമിഷത്തിലും യേശുവിനൊപ്പമുണ്ടായിരുന്ന ശേഷം അദ്ദേഹത്തോടൊപ്പം മരിച്ച് കല്ലറയിൽ സംസ്കരിക്കപ്പെടുന്നു.  അവസാനം, നാലാമത്തെ ആഴ്ച, യേശുവിനോടുകൂടി വിജയത്തോടെ ഉയിർത്തെഴുന്നേൽക്കുന്നതായും സ്വർഗ്ഗത്തിലേയ്ക്ക് ആരോഹണം ചെയ്യുന്നതായുമുള്ള സങ്കല്പത്തിലാണ്‌ ഈ അഭ്യാസം  സമാപിക്കേണ്ടത്.

ഈ ധ്യാനാനുഭവം നൽകുന്ന അനുഗൃഹീതമായ മനോഭാവം ഏതു പ്രതികൂല സാഹചര്യത്തിലും, സാത്താനെതിരായുള്ള സമരത്തിൽ യേശുവിന്റെ യോദ്ധാവായിരിക്കാൻ അഭ്യാസിയെ പ്രാപ്തനാക്കുമെന്ന് ഇഗ്നേഷ്യസ് കരുതി.

## അവലംബം
രാവണൻ (വിവക്ഷകൾ)

*രാവണൻ - രാമായണത്തിലെ കഥാപാത്രം, രാക്ഷസ രാജാവ്.
*രാവണൻ (തമിഴ്‌ചലച്ചിത്രം) - മണിരത്നം സംവിധാനം ചെയ്ത തമിഴ് ചലച്ചിത്രം.
*രാവൺ - മണിരത്നം സംവിധാനം ചെയ്ത ഹിന്ദി ചലച്ചിത്രം
അടൂർ പങ്കജം

അന്തരിച്ച ഒരു മലയാളചലച്ചിത്രനാടക നടിയായിരുന്നു **അടൂർ പങ്കജം** ഇംഗ്ലീഷ്: Adoor Pankajam (1929- ജൂൺ 26 2010). കേരളത്തിലെ പത്തനംതിട്ട ജില്ലയിലെ അടൂർ സ്വദേശിനിയായ പങ്കജം നാനൂറിലധികം ചിത്രങ്ങളിൽ സഹനടിയായും ഹാസ്യതാരമായും അഭിനയിച്ചിട്ടുണ്ട്. പ്രസിദ്ധ നടി അടൂർ ഭവാനി സഹോദരിയാണ്‌.

## ജീവിത രേഖ
അടൂർ പാറപ്പുറത്തെ കുഞ്ഞുരാമൻ പിള്ളയുടെയും കുഞ്ഞുകുഞ്ഞമ്മയുടെയും എട്ടുമക്കളിൽ രണ്ടാമത്തെ മകളായാണ്‌ പങ്കജം ജനിച്ചത്. 1929 വൃശ്ചികമാസം 5 നു് ജനിച്ചു.

## ചലച്ചിത്ര രേഖ
പന്ത്രണ്ടാമത്തെ വയസ്സിൽ *മധുമാധുര്യം* എന്ന നാടകത്തിലൂടെയാണ്‌ പങ്കജം നാടകവേദിയിലെത്തുന്നത്. പിന്നീട് *രക്തബന്ധം*, *ഗ്രാമീണ ഗായകൻ*, *വിവാഹ വേദി* തുടങ്ങിയ നാടകങ്ങളിലും അഭിനയിച്ചു.
ആദ്യം അഭിനയിച്ചതു് പ്രേമലേഖ എന്ന ചിത്രത്തിലാണു്. റിലീസായ ആദ്യചിത്രം വിശപ്പിന്റെ വിളിയാണു്. ഉദയാചിത്രങ്ങളിലെ ഭാഗ്യനക്ഷത്രം എന്നാണു് പങ്കജവല്ലി അറിയപ്പെട്ടിരുന്നതു്.

ചെമ്മീൻ എന്ന ചിത്രത്തിലെ ചക്കി എന്ന വേഷമാണ്‌ പങ്കജത്തിന്റെ ചലച്ചിത്ര ജീവിതത്തിലെ പ്രധാന വേഷങ്ങളിലൊന്ന്. അവസാനം അഭിനയിച്ചതു് കുഞ്ഞിക്കൂനൻ എന്ന ചിത്രത്തിലാണു്.

## ചിത്രങ്ങൾ

## പുരസ്കാരങ്ങൾ
*ചെമ്മീൻ എന്ന ചിത്രത്തിലെ അഭിനയത്തിനു് സഹനടിക്കുള്ള സംസ്ഥാന അവാർഡ് ലഭിച്ചു. 

*2008-ൽ കേരള സംഗീത നാടക അക്കാദമി നാടക രംഗത്തു നൽകിയ സം‌ഭാവനകളെ പരിഗണിച്ച പങ്കജത്തെ ആദരിച്ചു.

## മരണം
2010 ജൂൺ 26-നു് അടൂരിലെ വീട്ടിൽ വെച്ച് വാർദ്ധക്യസഹജമായ രോഗങ്ങളെത്തുടർന്ന് അന്തരിച്ചു.

## അവലംബം


വർഗ്ഗം:1925-ൽ ജനിച്ചവർ
വർഗ്ഗം:2010-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജൂൺ 26-ന് മരിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:പത്തനംതിട്ട ജില്ലയിൽ ജനിച്ചവർ
താണ്ഡവം (ചലച്ചിത്രം)

ഷാജി കൈലാസിന്റെ സംവിധാനത്തിൽ മോഹൻലാൽ, നെടുമുടി വേണു, സായി കുമാർ, കിരൺ റാത്തോഡ് എന്നിവർ പ്രധാനവേഷങ്ങളിൽ അഭിനയിച്ച് 2002 -ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***താണ്ഡവം***. ഡിക്കിൾ സിനിമയുടെ ബാനറിൽ ജോണി സാഗരിഗ നിർമ്മിച്ച ഈ ചിത്രം വിതരണം ചെയ്തതും ജോണി സാഗരിഗ ആണ്. കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് എസ്. സുരേഷ് ബാബു ആണ്.

## അഭിനേതാക്കൾ
* മോഹൻലാൽ – കാശിനാഥൻ
* നെടുമുടി വേണു – സ്വാമിനാഥൻ
* സായി കുമാർ – ശങ്കർ ദാസ്
* വിജയകുമാർ – തൊമ്മിച്ചൻ
* മനോജ്‌ കെ. ജയൻ – ദാസപ്പൻ ഗൌണ്ടർ
* ജഗതി ശ്രീകുമാർ – മാത്തച്ചൻ
* ജഗദീഷ് – മുരുകൻ
* മണിയൻപിള്ള രാജു – പുഷ്പകുമാർ
* സലീം കുമാർ – ബഷീർ
* ടി.പി. മാധവൻ – വാര്യർ
* സ്ഫടികം ജോർജ്ജ് – കുരുവിള അലക്സ്
* ജനാർദ്ദനൻ – മേനോൻ
* ക്യാപ്റ്റൻ രാജു – ഡി.വൈ.എസ്.പി. രാജീവ്
* സി.ഐ. പോൾ – രാഘവൻ പിള്ള
* കിരൺ റാത്തോഡ് – മീനാക്ഷി
* വിനീത – വസുന്ധരാമ്മ

## ബോക്സ് ഓഫീസ്
ബോക്സ് ഓഫീസിൽ ഈ ചിത്രം പരാജയമായിരുന്നു.

## സംഗീതം
കൈതപ്രം ദാമോദരൻ നമ്പൂതിരി എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് എം.ജി. ശ്രീകുമാർ, പെരുമ്പാവൂർ ജി. രവീന്ദ്രനാഥ് എന്നിവരാണ്. പശ്ചാത്തലസംഗീതം ഒരുക്കിയിരിക്കുന്നത് രാജാമണി. ഗാനങ്ങൾ വിപണനം ചെയ്തത് ജോണി സാഗരിഗ.
; ഗാനങ്ങൾ
# പാലുംകുടമെടുത്ത് – എം.ജി. ശ്രീകുമാർ, സരസ്വതി ശങ്കർ
# ചന്ദ്രമണി കമ്മലണിഞ്ഞ് – എം.ജി. ശ്രീകുമാർ, സുജാത മോഹൻ
# നീലക്കരിമ്പിന്റെ തുണ്ടാണ് – എം.ജി. ശ്രീകുമാർ, സുജാത മോഹൻ
# പൊട്ടുതൊട്ട കിളിയേ – എം.ജി. ശ്രീകുമാർ, സുജാത മോഹൻ
# കൊമ്പെടു കുഴലെട് – എം.ജി. ശ്രീകുമാർ
# ആരാമം പൂക്കുന്നു – കെ.ജെ. യേശുദാസ്
# പാൽക്കുണ്ണം – എം.ജി. ശ്രീകുമാർ, സുജാത മോഹൻ
# ഹിമഗിരി നിരകൾ – എം.ജി. ശ്രീകുമാർ (സംഗീതം: പെരുമ്പാവൂർ ജി. രവീന്ദ്രനാഥ്)

## അണിയറ പ്രവർത്തകർ
* ഛായാഗ്രഹണം: സഞ്ജീവ് ശങ്കർ
* ചിത്രസം‌യോജനം: എൽ. ഭൂമിനാഥൻ
* കല: ബോബൻ
* ചമയം: മോഹൻദാസ്, സലീം
* വസ്ത്രാലങ്കാരം: മഹി, മുരളി
* നൃത്തം: കുമാർ ശാന്തി, കല, കല്യാൺ
* സംഘട്ടനം: സൂപ്പർ സുബ്ബരായൻ
* പരസ്യകല: പ്രദീപ്
* നിർമ്മാണ നിയന്ത്രണം: എം. രഞ്ജിത്ത്
* അസോസിയേറ്റ് ഡയറൿടർ: ബാബു ചേർത്തല

## പുറത്തേക്കുള്ള കണ്ണികൾ
* 
* ''താണ്ഡവം''  – മലയാളസംഗീതം.ഇൻഫോ

വർഗ്ഗം:2002-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഷാജി കൈലാസ് സം‌വിധാനം ചെയ്ത ചലച്ചിത്രങ്ങൾ
മുണ്ടേരി ഗ്രാമപഞ്ചായത്ത്

കണ്ണൂർ ജില്ലയിലെ, കണ്ണൂർ താലൂക്കിലെ എടക്കാട് ബ്ളോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ **മുണ്ടേരി ഗ്രാമപഞ്ചായത്ത്** . മുണ്ടേരി, കാഞ്ഞിരോട് എന്നീ വില്ലേജുകളിലായി വ്യാപിച്ചുകിടക്കുന്ന മുണ്ടേരി ഗ്രാമപഞ്ചായത്തിന് 20.42 ചതുരശ്ര കിലോമീറ്റർ വിസ്തീർണ്ണമുണ്ട്. ഈ പഞ്ചായത്തിന്റെ അതിരുകൾ, വടക്ക് കുറ്റ്യാട്ടൂർ പഞ്ചായത്ത്, വടക്ക്-പടിഞ്ഞാറ് കൊളച്ചേരി പഞ്ചായത്ത്, പടിഞ്ഞാറ് ചേലോറ പഞ്ചായത്ത്, തെക്ക് -പടിഞ്ഞാറ് ചെമ്പിലോട് പഞ്ചായത്ത്, തെക്ക്-കിഴക്ക് അഞ്ചരക്കണ്ടി പഞ്ചായത്ത്, കിഴക്ക് കൂടാളി പഞ്ചായത്ത് എന്നിവയാണ്.

1955 നവംബർ 17-ന് പഴയ മലബാർ ജില്ലയിൽ ചിറക്കൽ താലൂക്കിൽ മുണ്ടേരി പഞ്ചായത്ത് നിലവിൽ വന്നു. 1961-ഡിസംബർ 20-ന് പഞ്ചായത്തുകളുടെ പുന:സംഘടനയുടെ ഭാഗമായി ഇരിക്കൂർ ബ്ളോക്കിലുള്ള കാഞ്ഞിരോട് പഞ്ചായത്തും എടക്കാട് ബ്ളോക്കിലുള്ള മുണ്ടേരി പഞ്ചായത്തും സംയോജിപ്പിച്ച് ഇന്നത്തെ മുണ്ടേരി പഞ്ചായത്ത് രൂപം കൊണ്ടു.

## വാർഡുകൾ
#മുണ്ടേരി  	 
#ഇരുവങ്കൈ 	 
#കച്ചേരിപ്പറമ്പ 	
#പടന്നോട്ട് 	 
#ഏച്ചൂർ കോട്ടം 	
#കുടുക്കിമൊട്ട 	 
#കാഞ്ഞിരോട് 	 
#പാറോത്തുംചാൽ 	
#തലമുണ്ട 	 
#താറ്റ്യോട് 	 
#മൗവ്വഞ്ചേരി 	
#കുളത്തുവയൽ 	 
#കാഞ്ഞിരോട് തെരു 	
#അയ്യപ്പൻമല 	 
#നല്ലാഞ്ചി 	
#ഏച്ചൂർ 	
#പന്നിയോട്ട് 	
#മാവിലച്ചാൽ 	
#കാനച്ചേരി 	 
#ഇടയീലകാട്

## ഇതും കാണുക
*കേരളത്തിലെ ഗ്രാമപഞ്ചായത്തുകളുടെ പട്ടിക

## പുറമെ നിന്നുള്ള കണ്ണികൾ
* മുണ്ടേരി ഗ്രാമപഞ്ചായത്ത് 

## അവലംബം


വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
കോമൺവെൽത്ത് ഗെയിംസ്

കോമൺ വെൽത്ത് രാജ്യങ്ങളിലെ കായിക താരങ്ങൾ പങ്കെടുക്കുന്ന ഒരു വിവിധകായിക മത്സര പരിപാടിയാണ്‌ **കോമൺ വെൽത്ത് മത്സരങ്ങൾ**. ഓരോ നാലുവർഷം കൂടുമ്പോഴാണ്‌ ഇത് നടത്തപ്പെടുന്നത്. ലോകത്ത് നടത്തപ്പെടുന്ന മൂന്നാമത്തെ വലിയ കായിക മത്സര പരിപാടിയാണിത്. ഒന്നാം സ്ഥാനം ഒളിമ്പിക്സിനും രണ്ടാം സ്ഥാനം ഏഷ്യൻ ഗെയിംസിനുമാണ്‌.

## പതിപ്പുകൾ

കോമൺ വെൽത്ത് മത്സരങ്ങളിൽ ആദ്യത്തേത് നടന്നത്  1930 ൽ ബ്രിട്ടീഷ് എമ്പയർ ഗെയിംസ്  എന്ന പേരിലായിരുന്നു.ഇതിൽ 11 രാജ്യങ്ങൾ പങ്കെടുത്തു. പിന്നീട് 1942 ല കാനഡയിലെ ‍  മോണ്ട്രിയാലിൽ നടക്കേണ്ടിയിരുന്ന ഗെയിംസ് രണ്ടാം ലോകമഹായുദ്ധം കാരണം മാറ്റിവച്ചു.  
പിന്നീട് ഈ മത്സരങ്ങൾ 1950 തുടരുകയും ഇതിന്റെ പേർ ബ്രിട്ടീഷ് എമ്പയർ കോമൺ വെൽത്ത് ഗെയിംസ് എന്നാക്കി. ഈ പേരിൽ ആദ്യ മത്സരങ്ങൾ നടന്നത് 1954 ലാണ്.
പിന്നീട് 1978 ൽ നടന്ന ഗെയിംസ് ആണ് കോമൺ വെൽത്ത് ഗെയിംസ് എന്ന പേരിൽ അറിയപ്പെട്ട് തുടങ്ങിയത്.  കോമൺ വെൽത്ത് ഗെയിംസ് ഇതുവരെ നടന്ന രാജ്യങ്ങളുടെയും സമയത്തിന്റെയും പട്ടിക ഇവിടെ വിവരിച്ചിരിക്കുന്നു. 




;Notes
1Includes 3 team sports.
2Includes 4 team sports

## മത്സര ഇനങ്ങൾ
മൊത്തത്തിൽ 31 കായിക ഇനങ്ങളും, 7 വികലാംഗ കായിക ഇനങ്ങളുമാണ് കോമൺ വെൽത്ത് ഗെയിംസിൽ അംഗീകരിക്കപ്പെട്ടിട്ടുള്ളത്. 

## ഇതും കാണുക
*കോമൺവെൽത്ത് ഗെയിംസ് 2010

## അവലംബം

വർഗ്ഗം:കായികമത്സരങ്ങൾ
വർഗ്ഗം:കോമൺവെൽത്ത് ഗെയിംസ്
മൊണ്ടേവീഡിയോ

ഉറുഗ്വെയുടെ തലസ്ഥാനവും, ഏറ്റവും വലിയ നഗരവും, ഏറ്റവും വലിയ തുറമുഖ നഗരവുമാണ്‌ **മൊണ്ടേവീഡിയോ** (). 10 ലക്ഷത്തിലധികം ജനസംഖ്യയുള്ള ഉറുഗ്വെയിലെ ഏക നഗരമാണ്‌ മൊണ്ടേവീഡിയോ. മേർസർ ഹ്യൂമൺ റിസോർസിങ്ങ് കൗൺസിൽ 2007-ൽ പുറത്തിറക്കിയ കണക്കുകൾ പ്രകാരം ലാറ്റിനമേരിക്കയിലെ ഏറ്റവും കൂടുതൽ ഗുണമേന്മയുള്ള നഗരം മൊണ്ടേവീഡിയോവാണ്‌. സാൻ ഫിലിപ്പെ യി സാന്തിയാഗോ ഡി മോണ്ടിവിഡിയോ എന്നാണ് പൂർണ്ണനാമം. 1726 ഡിസംബർ 24 ന് സ്പെയിൻകാരാണ് ഈ നഗരം സ്ഥാപിച്ചത്. 1828 ൽ ഉറുഗ്വെയുടെ തലസ്ഥാനമായി. 1860-1911 കാലത്ത് ബ്രീട്ടീഷുകാർ നിർമിച്ച റോഡുകളും റെയിൽപ്പാതകളും നഗരത്തെ മറ്റുഭാഗങ്ങളിലേക്ക് അടുപ്പിച്ച‌ു. പ്രകൃതിദത്ത തുറമുഖമാണ് മോണ്ടിവിഡിയോയുടെ സാമ്പത്തികശക്തിയ്ക്ക് അടിസ്ഥാനം. കരാസ്കോ അന്താരാഷ്ട്ര വിനാനത്താവളം ഈ നഗരത്തിലാണ്.

## ഭൂമിശാസ്ത്രം
ഉറുഗ്വെയുടെ തെക്കൻ തീരങ്ങളിൽ അറ്റ്‌ലാന്റിക് സമുദ്രത്തിനരികിൽ റിയോ ഡി ലാപ്ലാറ്റ നദിയുടെ വടക്കൻ അഴിമുഖത്താണ് മൊണ്ടേവീഡിയോ സ്ഥിതി ചെയ്യുന്നത്. 34.5° S, 56°W എന്നിങ്ങനെയാണ്‌ ഇവിടത്തെ അക്ഷാംശ രേഖാംശങ്ങൾ.

## അവലംബം


വർഗ്ഗം:ഉറുഗ്വേയിലെ നഗരങ്ങൾ
വർഗ്ഗം:ലാറ്റിനമേരിക്കയിലെ തലസ്ഥാനങ്ങൾ
വർഗ്ഗം:തലസ്ഥാനനഗരങ്ങൾ
മുഴപ്പിലങ്ങാട് ഗ്രാമപഞ്ചായത്ത്

കണ്ണൂർ ജില്ലയിലെ, കണ്ണൂർ താലൂക്കിലെ തലശ്ശേരി ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ **മുഴപ്പിലങ്ങാട് ഗ്രാമപഞ്ചായത്ത്** . മുഴപ്പിലങ്ങാട് വില്ലേജ് മാത്രം ഉൾപ്പെടുന്ന ഈ ഗ്രാമപഞ്ചായത്തിനു 7.19 ചതുരശ്ര കിലോമീറ്റർ വിസ്തീർണ്ണമുണ്ട്. ഈ  പഞ്ചായത്തിന്റെ അതിർത്തികൾ വടക്ക് കണ്ണൂർ, കടമ്പൂർ,പെരളശ്ശേരി തെക്ക് ധർമ്മടം, പടിഞ്ഞാറ് അറബിക്കടൽ,കിഴക്ക് ധർമ്മടം, പിണറായി എന്നിവയാണ്. 1954 ലാണ് മുഴപ്പിലങ്ങാട് ഗ്രാമപഞ്ചായത്ത് ഔദ്യോഗികമായി നിലവിൽ വന്നത്. 1955-ലാണ് ആദ്യത്തെ ഭരണസമിതി നിലവിൽ വന്നത്..

## വാർഡുകൾ
#പച്ചാക്കര  	 
#മലക്ക് താഴെ 	
#ധർമകുളം 	
#കണ്ണൻവയൽ 	 
#മമ്മാക്കുന്ന് 	 
#തെക്കുംപുറം 	 
#ശ്രീകൂർമ്പകാവ്‌ 	
#ശ്രീനാരായണ മഠം 	
#മുള്ളപ്രം 	 
#കുഞ്ഞിപ്പുഴ 	
#ദീപ്തീ 	
#സുരഭി 	
#നീരൊഴുക്ക് 	
#കെട്ടിനകം 	
#ഡിസ്പെൻസറി
## പഞ്ചായത്ത് ഭരണസമിതി
** പ്രസിഡണ്ട്** : **എം. പി. ഹാബിസ്** [CPI(M)]
** വൈസ് പ്രസിഡണ്ട്** : **കെ. സിന്ധു** [CPI(M)]

** അംഗങ്ങൾ**
# ഹമീദ് മാസ്റ്റർ (IUML)
# കെ. അജിത്ത് കുമാർ [CPI(M)]
# എം. ബാബു [CPI(M)]
# എ. സി. നസീർ [CPI(M)]
# കെ. പി. ലത [CPI(M)]
# കെ. ലക്ഷ്മി [CPI(M)]
# കെ. സ്മിത (INC)
# കെ. കമലാക്ഷി [CPI(M)]
# പി. ഉഷ [CPI(M)]
# ടി. വി. റോജ [CPI(M)]
# സി. ശാന്ത [CPI(M)]
# കെ. കാർത്ത്യായനി [CPI(M)]
# കുനോത്ത് ബാബു [CPI(M)]

## പ്രധാനപ്പെട്ട പൊതു സ്ഥാപനങ്ങൾ
*എടക്കാട് റെയിൽവേ സ്റ്റേഷൻ, 
*ഫുഡ് കോർപ്പറേഷൻ ഓഫ് ഇന്ത്യ  (ജില്ലാ ആസ്ഥാനം)
*എടക്കാട് പോലീസ് സ്റ്റേഷൻ
*ബി.എസ്.എൻ.എൽ എടക്കാട് എക്സ്ചേഞ്ച് 
*കാനറ ബാങ്ക് (മുഴപ്പിലങ്ങാട് ശാഖ )

## വിദ്യാഭ്യാസ സ്ഥാപനങ്ങൾ
# ഗവ: ഹയർ സെക്കന്ററി സ്ക്കൂൾ, മുഴപ്പിലങ്ങാട്.
# ഗവ: എൽ.പി. സ്ക്കൂൾ, (മുല്ലപ്രം)
# മുഴപ്പിലങ്ങാട് യു.പി. സ്ക്കൂൾ 
# മുഴപ്പിലങ്ങാട് സൗത്ത് യു.പി. സ്ക്കൂൾ
# മുഴപ്പിലങ്ങാട് ഈസ്റ്റ് എൽ.പി. സ്ക്കൂൾ (പടന്നക്കണ്ടി സ്ക്കൂൾ)
# മുഴപ്പിലങ്ങാട് എൽ.പി. സ്ക്കൂൾ (മഠം)
# മുഴപ്പിലങ്ങാട് വെസ്റ്റ് എൽ.പി. സ്ക്കൂൾ (പാച്ചാക്കര)
# മൗനത്തുൽ ഇസ്ലാം എൽ.പി. സ്ക്കൂൾ
# മമ്മാക്കുന്ന് യു.പി. സ്ക്കൂൾ
## മുൻ പഞ്ചായത്ത് പ്രസിഡണ്ടുമാർ
#കൈപ്രത്ത് കണ്ണൻ കാരണവർ
#സി.പി. മുഹമ്മദ് കുഞ്ഞി
#സി.പി. ശങ്കരൻ നായർ
#	സി.വി. ഇബ്രാഹിം മാസ്റ്റർ
#	പി കെ അബ്ദുൾ വാഹിദ് മാസ്റ്റർ
#	എൻ പി നാരായണൻ
#എ.പി. ഉമൈബാൻ
#	എം.കെ. വാഹിദ
#	വസന്ത
#വി. പ്രഭാകരൻ
# കെ.സിന്ധു

## ഇതും കാണുക
*മുഴപ്പിലങ്ങാട്
*മുഴപ്പിലങ്ങാട് കടപ്പുറം
*കേരളത്തിലെ ഗ്രാമപഞ്ചായത്തുകളുടെ പട്ടിക

## അവലംബം


വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
യു.ബി. സിറ്റി

thumb|യു.ബി.ടവർ
ബാംഗളൂരിലെ ഏറ്റവും വലിയ വ്യവസായസമുച്ചയമാണ് യു.ബി.സിറ്റി. യു.ബി. ഗ്രൂപ്പ് ചെയർമാൻ ആയ വിജയ് മല്യയുടെ നേതൃത്വത്തിലാണ് ഈ പദ്ധതി പൂർത്തിയായത്. മൊത്തം  സ്ഥലത്ത് വ്യാപിച്ചുകിടക്കുന്ന ഇവിടെ -ത്തോളം വിസ്തീർണ്ണത്തിൽ വ്യാപാരസ്ഥാപനങ്ങൾ പ്രവർത്തിക്കുന്നു.  യു.ബി.സിറ്റിയിൽ പ്രധാനമായും നാല്‌ കെട്ടിടങ്ങളാണ്‌ ഉള്ളത്. ഇത്  യു.ബി.ടവർ (19 നിലകൾ), കൊമെറ്റ്(11 നിലകൾ), കാൻ‌ബെറ(17 നിലകൾ) ,  കോൺകോർഡ്(19 നിലകൾ) എന്നിവയാണ്‌.

## സ്ഥലം
യു.ബി.സിറ്റി സ്ഥിതി ചെയ്യുന്നത് ബാംഗളൂരിന്റെ ഹൃദയഭാഗത്താണ്‌. വിട്ടൽ മല്യ റോഡിനും കസ്തൂർബാ റോഡിനും അരികിലായിട്ടാണ്‌ ഇത് സ്ഥിതി ചെയ്യുന്നത്.  ബാംഗളൂരിലെ പ്രധാന വ്യവസായിക മാർഗ്ഗമായ എം.ജി.റോഡിൽ നിന്നും ഏകദേശം ഒരു കിലോമീറ്റർ ദൂരത്തിൽ മാത്രമാണ്‌ ഇത്. 

## പദ്ധതി
യു.ബി.സിറ്റിയിൽ പ്രധാനമായും നാല്‌ കെട്ടിടങ്ങളാണ്‌ ഉള്ളത്. ഇത്  യു.ബി.ടവർ (19 നിലകൾ), കൊമെറ്റ്(11 നിലകൾ), കാൻ‌ബെറ(17 നിലകൾ) ,  കോൺകോർഡ്(19 നിലകൾ) എന്നിവയാണ്‌. ഇതിൽ ആദ്യത്തെ കെട്ടിടമായ യു.ബി.സിറ്റി ഒഴിച്ച് മറ്റെല്ലാ കെട്ടിടങ്ങളുടേയും പേരുകൾ വിമാന എയർക്രാഫ്റ്റുകളുടെ പേരിലാണ്. യു.ബി.ഗ്രൂപ്പിന്റെ എല്ലാ ഓഫിസുകളും ഈ കെട്ടിടങ്ങളിയായിട്ടാണ് സ്ഥിതി ചെയ്യുന്നത്. കോൺകോർഡ് , കാൻബറ എന്നിവടങ്ങളിലെ താഴത്തെ നിലകളിൽ റീടെയിൽ വ്യവസായിക, വ്യാപാര സ്ഥാപനങ്ങൾ സ്ഥിതി ചെയ്യുന്നു. മുകളിലത്തെ നിലകളിൽ ഓഫീസുകളും സ്ഥിതി ചെയ്യുന്നു. കോമെറ്റ് കെട്ടിടത്തിൽ സർവീസ്‌ഡ് അപാർട്മെന്റുകളാണ്. ഇതിൽ കോമേഴ്സ്യൽ ഓഫീസുകളും, ബാങ്കുകളും, ഒരു ഫൈവ് സ്റ്റാർ ഹോട്ടലും, റെസ്റ്റോറന്റുകളും, ഫുഡ്‌കോർട്ടൂകളും, പബുകളും, കഫേകളും ഉണ്ട്. ഇവിടെയുള്ള മൾടി ലെവൽ പാർകിംഗ് സൌകര്യവുമുണ്ട്.  യു.ബി.സിറ്റിയിൽ 1100 ലധികം കാറുകൾ പാർക് ചെയ്യാനുള്ള സൌകര്യമുണ്ട്. ഇത് ഒരു പരിസ്ഥിതി സൌഹൃദപദ്ധതിയായതു കൊണ്ടും സമീപത്തുള്ള കബ്ബൺ പാർക്കിന്റെയും പാരിസ്ഥിതിക മൂല്യവും കണക്കിലെടുത്ത് യു.ബി.സിറ്റിയിലെ മൂന്നിലൊന്ന് ഭാഗം ഉദ്യാനങ്ങൾക്കായി നീക്കിവച്ചിട്ടുണ്ട്. 
യു.ബി.ടവറിന്റെ മുകളിലായി ഒരു ഹെലിപാടും ഉണ്ട്. 

## ചിത്രശാല

Image:UBcity.JPG|യു.ബി.സിറ്റിയിലെ ഒരു ടവർ രാത്രിയിൽ
File:UB City, Bangalore.JPG|Aerial shot of UB City



## അവലംബം


(1) http://timesofindia.indiatimes.com/articleshow/1672524.cms
(2) http://www.ubindia.com/redefining-bangalore.htm

## പുറത്തേക്കുള്ള കണ്ണികൾ

*UB Group page on project
ആദ്യത്തെ കണ്മണി

രാജസേനന്റെ സംവിധാനത്തിൽ ജയറാം, ബിജു മേനോൻ, ജഗതി ശ്രീകുമാർ, കെ.പി.എ.സി. ലളിത, സുധാറാണി, ചിപ്പി എന്നിവർ പ്രധാനവേഷങ്ങളിൽ അഭിനയിച്ച് 1995-ൽ പ്രദർശനത്തിനിറങ്ങിയ ഒരു മലയാളചലച്ചിത്രമാണ് ***ആദ്യത്തെ കൺമണി***. ഗണേഷ് പിൿചേഴ്സിന്റെ ബാനറിൽ ശാരദ നിർമ്മിച്ച ഈ ചിത്രം വിതരണം ചെയ്തത് സ്റ്റാർപ്ലസ് റിലീസ് ആണ്. ഈ ചിത്രത്തിന്റെ കഥ ശ്രീദേവിയുടേതാണ്‌. തിരക്കഥ, സംഭാഷണം എന്നിവയെല്ലാം നിർവ്വഹിച്ചത് റാഫി മെക്കാർട്ടിൻ ആണ്.

## അഭിനേതാക്കൾ
* ജയറാം – ബാലചന്ദ്രൻ ഉണ്ണിത്താൻ
* ബിജു മേനോൻ – പപ്പൻ/പത്മരാജൻ
* ജനാർദ്ദനൻ – ഉണ്ണിത്താൻ
* ജഗതി ശ്രീകുമാർ – ശ്രീധരൻ ഉണ്ണിത്താൻ
* മണിയൻപിള്ള രാജു – ദിനേശൻ ഉണ്ണിത്താൻ
* ഇന്ദ്രൻസ് – നാരായണൻ കുട്ടി
* ബാബു നമ്പൂതിരി – രാഘവൻ നായർ
* കെ.ടി.എസ്. പടന്ന – മുത്തച്‌ഛൻ
* പ്രേംകുമാർ – ഉറുമീസ്
* വി.കെ. ശ്രീരാമൻ – ദിവാകരൻ
* സത്താർ
* സുധാറാണി – അംബിക
* കെ.പി.എ.സി. ലളിത – മാളാവിക
* ചിപ്പി – ഹേമ
* കനകലത – കൗസല്യ
* പ്രിയങ്ക – ഉഷ
* രശ്മി സോമൻ

## സംഗീതം
എസ്. രമേശൻ നായർ, ഐ.എസ്. കുണ്ടൂർ എന്നിവർ എഴുതിയ ഇതിലെ ഗാനങ്ങൾക്ക്  സംഗീതസംവിധാനം നിർവ്വഹിച്ചത് എസ്.പി. വെങ്കിടേഷ് ആണ്. ഗാനങ്ങൾ സർഗ്ഗം സ്പീഡ് ഓഡിയോസ് വിപണനം ചെയ്തിരിക്കുന്നു.

; ഗാനങ്ങൾ
* മധുവിധു രാവുകളേ – കെ.ജെ. യേശുദാസ്
* ആദ്യത്തെ കണ്മണി (പുനരാലാപനം ഭാഗ്യജാതകത്തിൽ നിന്ന്) – രാജസേനൻ, സിന്ധു (ഗാനരചന: പി. ഭാസ്കരൻ, സംഗീതം : എം.എസ്‌. ബാബുരാജ്)
* അകലെ അകലെ നീലാകാശം (പുനരാലാപനം മിടുമിടുക്കിയിൽ നിന്ന്) – കെ.ജെ. യേശുദാസ്, എസ്. ജാനകി (ഗാനരചന: ശ്രീകുമാരൻ തമ്പി, സംഗീതം: എം.എസ്‌. ബാബുരാജ്)
* മനസ്സിൻ – ബിജു നാരായണൻ, കെ.എസ്. ചിത്ര
* ചക്കരമുത്തേ – പി. ജയചന്ദ്രൻ, ബിജു നാരായണൻ

## അണിയറ പ്രവർത്തകർ
* ഛായാഗ്രഹണം: വേണു ഗോപാൽ
* ചിത്രസം‌യോജനം: ജി. മുരളി
* കല: ഗംഗൻ തലവിൽ
* ചമയം: കരുമം മോഹൻ
* വസ്ത്രാലങ്കാരം: ഇന്ദ്രൻസ്
* നൃത്തം: ശോഭ ഗീതാനന്ദൻ
* സംഘട്ടനം: മാഫിയ ശശി
* പരസ്യകല: കൊളോണിയ
* പ്രോസസിങ്ങ്: പ്രസാദ് കളർ ലാബ്
* എഫക്റ്റ്സ്: മുരുകേഷ്
* വാർത്താപ്രചരണം: വാഴൂർ ജോസ്
* നിർമ്മാണ നിയന്ത്രണം: ഗിരീഷ് വൈക്കം
* റീ റെക്കോർഡിങ്ങ്: കോതണ്ഡപാണി
* ടൈറ്റിത്സ്: പി. മോഹൻ
* അസോസിയേറ്റ് കാമറാമാൻ: മധു അടൂർ
* അസോസിയേറ്റ് എഡിറ്റർ: മുത്തു
* ലെയ്‌സൻ: മാത്യു ജെ. നേര്യം‌പറമ്പിൽ
* അസിസ്റ്റന്റ് ഡയറക്ടർ: ഷാഫി

## പുറത്തേക്കുള്ള കണ്ണികൾ
* 
* ''ആദ്യത്തെ കണ്മണി'' – മലയാളസംഗീതം.ഇൻഫോ

വർഗ്ഗം:1995-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രാജസേനൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:ബാബുരാജ് സംഗീതം പകർന്ന ചലച്ചിത്രങ്ങൾ
വർഗ്ഗം:ജയറാം അഭിനയിച്ച മലയാളചലച്ചിത്രങ്ങൾ
കള്ളിക്കാട് ഗ്രാമപഞ്ചായത്ത്

തിരുവനന്തപുരം ജില്ലയിലെ നെയ്യാറ്റിൻകര താലൂക്കിലെ ഒരു ഗ്രാമപഞ്ചായത്താണ് കള്ളിക്കാട്. പെരുങ്കടവിള ബ്ലോക്ക് പഞ്ചായത്തിന്റെ ഭാഗമാണിത്. 

## ദേശചരിത്രം
വനാന്തരങ്ങളാൽ  ചുറ്റപെട്ടുകിടന്ന കള്ളിക്കാട് ഗ്രാമം ഒരു കാർഷിക മേഖലയായിരുന്നു. അമ്പൂരി പഞ്ചായത്ത് നിലവിൽ വരുന്നതുവരെ, അഗസ്ത്യാർകൂടം കള്ളിക്കാട് പഞ്ചായത്തിന്റെ ഭാഗമായിരുന്നു. കാളിപാറ ക്ഷേത്രം,നെയ്യാർ ഡാം,തുറന്ന ജയിൽ മാൻ പാർക്ക്, സിംഹ പാർക്ക്,ചീങ്കണ്ണിപാർക്ക്,കാളിപാറ ലോകാബിക ക്ഷേത്രം,ശിവാന്ദആശ്രമം എന്നിവ ഇവിടെയാണ്

## സംസ്ക്കാരം
ആദിവാസി സംസ്ക്കാരവും ഗതകാല ജന്മി-കുടിയാൻ വ്യവസ്ഥിതിയും ഉൾച്ചേർന്ന ഒരു സങ്കലന സംസ്കാരത്തിൽ നിന്നാണ് ഈ പഞ്ചായത്തിന്റെ സംസ്കാരിക പശ്ചാത്തലം രൂപപ്പെടുന്നത്. അന്ധവിശ്വാസത്തിന്റെ പേരിൽ ഭൂവുടമകൾ ആദിവാസി തലവന്മാരെ ഉപയോഗിച്ച് കാർഷിക വിഭവങ്ങളെ സംരക്ഷിച്ചു പോരുന്ന ഒരു അവസ്ഥ ഇവിടെ നില നിന്നിരുന്നു. അയ് ഭരണകാലത്ത് ഈ പ്രദേശത്തിന് തെങ്ങമനാട് എന്ന പേരായിരുന്നു

## അവലംബം
വാർഡുകൾ 13
കല്ലിയൂർ ഗ്രാമപഞ്ചായത്ത്

തിരുവനന്തപുരം ജില്ലയിലെ തിരുവനന്തപുരം താലൂക്കിലെ നേമം ബ്ളോക്കിലെ ഒരു ഗ്രാമപഞ്ചായത്താണ്‌ **കല്ലിയൂർ ഗ്രാമപഞ്ചായത്ത്** .

## ചരിത്രം
1960-തിലാണ് കല്ലിയൂർ പഞ്ചായത്ത് നിലവിൽ വന്നത്. കല്ലുകളുടെ ഊര് എന്ന പേരാണ് കല്ലിയൂർ ആയതെന്ന് പറയപ്പെടുന്നു. പഞ്ചായത്തിന്റെ വിവിധ പ്രദേശങ്ങളിൽ അപൂർവ്വയിനം രത്നക്കല്ലുകളുടെ വൻനിക്ഷേപമുണ്ട്.  മുൻകാലത്ത് ധാരാളമാളുകൾക്ക് ഇവിടെനിന്നും *വൈഡ്യൂര്യക്കല്ലുകൾ* ലഭിച്ചിട്ടുണ്ട്.

## അവലംബം
കലിത്തൊകൈ

തമിഴ് സംഘസാഹിത്യത്തിലെ എട്ടുത്തൊകൈ എന്ന കാവ്യസഞ്ചികയിലെ ആറാമത്തെ നീണ്ട കവിതകളുടെ സമാഹാരമാണ് **കലിത്തൊകൈ**. പ്രേമം, വിരഹം, പരസ്ത്രീഗമനം, പുത്രവാത്സല്യം തുടങ്ങിയ കുടുംബജീവിത രംഗങ്ങളെ പ്രതിപാദിക്കുന്ന അകം പ്രസ്ഥാനത്തിൽപ്പെടുന്ന കൃതിയാണിത്. പ്രേമാവസ്ഥയുടെ വിവിധ ഭാവങ്ങളെ ലക്ഷണയുക്തമായി പരാമർശിക്കുന്ന നൂറ്റമ്പതു ഗാനങ്ങളുടെ സമാഹാരമാണിത്.
"പെരുങ്കടുങ്കോൻ പാലൈ,കപിലർ കുറിഞ്ചി,
മരുതനിളനാകൻ നരുതം -അരുഞ്ചോഴൻ
നല്ലുരുത്തിരൻ മുല്ലൈ, നല്ലന്തുവനെയ്തൽ
കൽവിവവലാർ കണ്ട കലി" എന്നീ അഞ്ചു കവികളുടെ രചനകളാണ് കലിത്തൊകയിലുള്ളത്.

## ചില വരികൾ

'ஆற்றுதல்' என்பது, ஒன்று அலந்தவர்க்கு உதவுதல்; 
'போற்றுதல்' என்பது, புணர்ந்தாரை பிரியாமை; 
'பண்பு' எனப்படுவது, பாடு அறிந்து ஒழுகுதல்; 
'அன்பு' எனப்படுவது, தன் கிளை செறாஅமை; 
'அறிவு' எனப்படுவது, பேதையார் சொல் நோன்றல்;  
'செறிவு' எனப்படுவது, கூறியது மறாஅமை; 
'நிறை' எனப்படுவது, மறை பிறர் அறியாமை; 
'முறை' எனப்படுவது, கண்ணோடாது உயிர் வௌவல்; 
'பொறை' எனப்படுவது, போற்றாரை பொறுத்தல்.

'ആറ്റുതൽ' എൻപതു, ഒൻറു അലന്തവർക്കു ഉതവുതൽ;
'പോറ്റുതൽ' എൻപതു, പുണർന്താരൈ പിരിയാമൈ;
'പൺപു' എനപ്പടുവതു, പാടു അറിന്തു ഒഴുകുതൽ;
'ൻപു' എനപ്പടുവതു, തൻ കിളൈ ചെറാഅമൈ;
'റിവു' എനപ്പടുവതു, പേതൈയാർ ചൊൽ നോൻറൽ;
'ചെറിവു' എനപ്പടുവതു, കൂറിയതു മറാഅമൈ;
'നിറൈ' എനപ്പടുവതു, മറൈ പിറർ അറിയാമൈ;
'മുറൈ' എനപ്പടുവതു, കണ്ണോടാതു ഉയിർ വൗവൽ;
'പൊറൈ' എനപ്പടുവതു, പോറ്റാരൈ പൊറുത്തൽ. 

Goodness is helping one in distress; 
Support is not deserting one who is dependent; 
Culture is to act in unison with the ways of the world; 
Love is not surrendering ties with one’s kin; 
Wisdom is to ignore the advice of the ignorant; 
Honesty is not to go back on one’s words; 
Integrity is to ignore others’ faults; 
Justice is awarding punishment without partiality; 
Patience is to suffer the ill-disposed. 
(Kalithogai 133)

## അവലംബം
കലിത്തൊക - വിവ:മേലങ്ങത്ത് നാരായണൻകുട്ടി
മഹേന്ദ്ര ഹൈവേ

**മഹേന്ദ്ര ഹൈവേ** നേപ്പാളിലെ ഒരു പ്രധാനപ്പെട്ട ദീർഘദൂര പാതയാണ്. ഈസ്റ്റ്-വെസ്റ്റ് ഹൈവേ എന്നും ഇതറിയപ്പെടുന്നു. തെക്ക് കാകർഭിത്ത മുതൽ വടക്ക് മഹേന്ദ്രനഗർ വരെ ഇത് പ്രധാന പട്ടണങ്ങളെ ബന്ധിപ്പിക്കുന്നു. നേപ്പാളിലെ ദീർഘദൂര പാതകളിലൊന്നാണ് ഇത്. കാകർഭിത്ത, ഭദ്രാപൂർ, ധരർ, ജനക്പൂർ, നാരായൺഘട്ട്, ബത്വാൽ, സിദ്ധാർത് നഗർ, നേപ്പാൾഗുഞ്ച്, മഹേന്ദ്രനഗർ എന്നിവയാണ് മഹേന്ദ്ര ഹൈവേ കടന്നുപോകുന്ന പ്രധാനപ്രദേശങ്ങൾ.
## അവലംബം
ആ

മലയാളം അക്ഷരമാലയിലെ രണ്ടാമത്തെ അക്ഷരമാണ് **ആ**. അകാരത്തിന്റെ ദീർഘസ്വരമാണ് ആ. സംസ്കൃതഭാഷയുടെയും, പാലി, പ്രാകൃതം, അപഭ്രംശം തുടങ്ങിയ ഭാഷകളിലും രണ്ടാമത്തെ അക്ഷരമായി ഉപയോഗിച്ചിരുന്നത് ആ തന്നെ ആണ്.

പ്രാചീനഭാഷാഭേദങ്ങളുടെയും ആര്യഭാഷകളുടെയും ദ്രാവിഡഭാഷകളുടെയും അക്ഷരമാലകളിലെ രണ്ടാമത്തെ അക്ഷരം ആ എന്ന ഈ ദീർഘസ്വരം തന്നെയാണ്.

## ആ ഉൾപ്പെടുന്ന ചില വാക്കുകൾ
*ആന
*ആമ
*ആട്
*ആയിരം
*ആല
*ആഴം
*ആഴ്ച്ച
*ആഴി
*ആർച്ച
*ആനന്ദം
*ആഡലോടകം
*ആടുക
*ആപ്പ്
*ആശ്ചര്യം
*ആതിര
*ആളുക
*ആക്കുക
*ആവുക
*ആട്ടം
*ആയം
*ആത്തക്ക
*ആളുക
*ആഴുക
*ആഴുവൻ
*ആഴുമീൻ
*ആഴവൻ
*ആള്
*ആളി

## ആ മിശ്രിതാക്ഷരങ്ങൾ
*ആ (അ+അ)
*ആാ (ആ+അ)
*ആയ്യ് (ആ+ഇ)
*ആയ്യീ (ആ+ഈ)
*ആവ്വ് (ആ+ഉ)
*ആവ്വൂ (ആ+ഊ)
*ആഃ (ആ+ഹ്)
*ആം (ആ+മ്)

*അയെ  (ആ+എ)
*ആയ്യേ  (ആ+ഏ)

*ആയൈ  (ആ+ഐ)
*ആയ്യൊ  (ആ+ഒ)

*ആയ്യോ  (ആ+ഓ)
*ആയ്യൗ  (അ+ഔ)

## വ്യാകരണപരമായ സവിശേഷതകൾ
* ഇത് ഒരു കണ്ഠ്യവിവൃതസ്വരമാണ്. വ്യഞ്ജനങ്ങളെ ദീർഘാക്ഷരങ്ങളാക്കാൻ 'ആ'യുടെ ചിഹ്നമായ 'ാ' ഹ്രസ്വാക്ഷരങ്ങളുടെ വലതുവശത്തു കൂട്ടിച്ചേർത്തെഴുതുന്നു. 
:ഉദാ. കാ, താ, സാ 
* ക്രിയകളോടു ചേർക്കുന്ന ഒരു നിഷേധപ്രത്യയം. 'ആ നിഷേധപ്രത്യയമാം' എന്ന് കേരളപാണിനീയം. 
:ഉദാ. പോകാ, വരാ, ആകാ, കൂടാ 
* അത്, ഇത് എന്ന സർവനാമങ്ങളുടെ പിൻപിൽ ചേർത്തു പ്രയോഗിക്കുന്ന ഒരു നിപാതം.
:ഉദാ. അതാ, ഇതാ
* അനുമതി, ദയ, ക്രോധം, ദുഃഖം, നിന്ദ, അനുസ്മരണം, സംശയം, അത്ഭുതം മുതലായവയെ കുറിക്കുന്ന ഒരു വ്യാക്ഷേപകം.
:ഉദാ. ആ, ഞാനും വരുന്നുണ്ട്; ആ, അത് തൊടരുത്. ആ! എനിക്ക് എന്ന് അദ്ദേഹത്തിനെ കാണാൻ കഴിയും? 
* 'അൻ' എന്നവസാനിക്കുന്ന നാമത്തിന്റെ സംബോധനാരൂപം. 
:ഉദാ. രാമാ, കൃഷ്ണാ, ഗോപാലാ 
* ക്രിയ, നാമം, വിശേഷണം എന്നിവയുടെ മുൻപിൽ ചേർക്കുന്ന ഒരു അവ്യയം.
:ഉദാ. ആസ്വദിക്കുക, ആഗമിക്കുക, ആക്രമിക്കുക
* 'ആ'യുടെ അവ്യയാർഥത്തിലുള്ള പ്രയോഗം വരുമ്പോൾ അതു ചേരുന്ന പദം വിപരീതാർഥത്തെ ദ്യോതിപ്പിക്കാറുണ്ട്.
:ഉദാ. ആഗമനം (ഗമനം), ആദാനം (ദാനം)
* ഒരു ചുട്ടെഴുത്ത്. 
:ഉദാ. ആ, അതാ, ഇതാ. (ആ കുതിര, അതാ പോകുന്നു, ഇതാ വരുന്നു.)

## രൂപപരിവർത്തനം
* സംസ്കൃതത്തിലെ ആകാരാന്തപദങ്ങൾ മലയാളത്തിൽ അകാരാന്തങ്ങളാകുന്നു.
:ഉദാ. അംഗനാ - അംഗന, ഗംഗാ - ഗംഗ, ചന്ദ്രികാ - ചന്ദ്രിക, ആശാ - ആശ
* സംസ്കൃതസന്ധിയനുസരിച്ച് ഹ്രസ്വമോ ദീർഘമോ ആയ അകാരങ്ങൾ തമ്മിൽ ചേരുമ്പോൾ അകാരം 'ആ'കാരമായി മാറുന്നു.
:ഉദാ. മംഗള + അവസരം = മംഗളാവസരം
:       സിംഹ + ആസനം = സിംഹാസനം
## വിവിധാർഥങ്ങൾ
* കാലം, സീമ, മുതൽ-വരെ എന്നീ അർഥങ്ങൾ നല്കുന്ന ഒരു പ്രത്യയം. 'ആങ്മര്യാദാ ഭിവിധൗ' എന്ന പാണിനീയസൂത്രം ഇതു വ്യക്തമാക്കുന്നു.
:ഉദാ. ആസേതുഹിമാചലം (സീമ), ആജന്മം (കാലം), ആകല്പം (കാലം).
* അല്പം, കുറച്ച് എന്നീ അർഥങ്ങൾക്കുവേണ്ടിയും ചില പദങ്ങളോട് 'ആ' ചേർത്തു പ്രയോഗിക്കാറുണ്ട്.
:ഉദാ. ആകമ്പിതം (കുറച്ചിളകിയ), ആപാണ്ഡുരം (അല്പം വിളറിയ), ആരക്തം (അല്പം ചുവന്ന)
* മഹാലക്ഷ്മി, ശിവൻ, ബ്രഹ്മാവ് എന്നീ അർഥങ്ങളിലും 'ആ'യ്ക്കു സംസ്കൃതത്തിൽ പ്രയോഗമുണ്ട്.
* അനുകമ്പ, ഓർമ, സ്പർധ, സ്വീകാര്യം എന്നീ അർഥങ്ങളിലും 'ആ' സംസ്കൃതത്തിൽ പ്രയോഗിക്കപ്പെടുന്നുണ്ട്. അനാദരസൂചകമായും ഈ ശബ്ദം പ്രയോഗിക്കാറുണ്ട്.
* ഹിന്ദിയിലും ഉർദുവിലും 'ആ' വരിക എന്നർഥമുള്ള ക്രിയയാണ്.
:ഉദാ. തും ആഓ = നിങ്ങൾ വരിൻ; തൂ ആ = നീ വരു
* മിക്ക ഇന്തോ-യൂറോപ്യൻ ഭാഷകളിലും വെള്ളം എന്നർഥമുള്ള ഒരു പദമാണ് 'ആ'. അതുകൊണ്ട് ഈ പ്രദേശങ്ങളിലെ പല നദീനാമങ്ങളും 'ആ'യിൽ ആരംഭിക്കുകയോ അവസാനിക്കുകയോ ചെയ്യുന്നു.
* ഹാവായിയൻ ഭാഷയിൽ 'ആ'യ്ക്കു കരിപുരണ്ട, പരുക്കനായ, ലാവാദ്രാവകം എന്നെല്ലാം അർഥങ്ങളുണ്ട്.

## അവലംബം

വർഗ്ഗം:മലയാളം അക്ഷരങ്ങൾ
വർഗ്ഗം:സ്വരാക്ഷരങ്ങൾ
നിഗൂഢാത്മക കവിതകൾ

പ്രതിരൂപത്മകതയുമായി(സിംബലിസം) സാമ്യമുള്ളവയാണ് **നിഗൂഢാത്മക കവിതകൾ** അഥവാ **മിസ്റ്റിക് കവിതകൾ**. കവി ഈശ്വര ചൈതന്യവുമായി താദാത്മ്യം കൊള്ളുന്ന അനുഭവമുണ്ടാകുന്നു. ചില നിമിഷം ഈ അനുഭൂതിയിൽ വലയം കൊള്ളുന്ന കവി പൂർ‌വ്വാവസ്ഥയിൽ എതിയ ശേഷം സമാധിലബ്ധമായ ആ അവസ്ഥ വിവരിക്കാൻ ശ്രമിക്കുന്നു. അവാച്യമായ അവസ്ഥയായതിനാൽ അത് സാധാരണഭാഷയിൽ വിവരിക്കാൻ കഴിയില്ല. ചില പ്രതീകങ്ങൾ ഉപയോഗിച്ചാണ്  കവികൾ തന്റെ അനുഭവം കവിതയാക്കുന്നത്. ഇവയെ മിസ്റ്റിക് കവിതകൾ എന്നു പറയുന്നു. ടാഗോറിന്റെ ഗീതാഞ്ജലിയും ജിയുടെ കവിതയുമെല്ലാം മിസ്റ്റിക് കവിതകൾക്കുദാഹരണങ്ങളാണ്.
ആലക്കോട് ഗ്രാമപഞ്ചായത്ത്, കണ്ണൂർ ജില്ല

കണ്ണൂർ ജില്ലയിലെ, തളിപ്പറമ്പ് താലൂക്കിലെ തളിപ്പറമ്പ് ബ്ലോക്കിൽ സ്ഥിതി ചെയ്യുന്ന ഒരു ഗ്രാമപഞ്ചായത്താണ്‌ **ആലക്കോട് ഗ്രാമപഞ്ചായത്ത്** . ആലക്കോട്, തിമിരി, വെള്ളാട് എന്നീ വില്ലേജുകളിലായി വ്യാപിച്ചുകിടക്കുന്ന ആലക്കോട് പഞ്ചായത്തിന് 70.77 ചതുരശ്രകിലോമീറ്റർ വിസ്തീർണ്ണമുണ്ട്. ഈ പഞ്ചായത്തിന്റെ അതിരുകൾ, വടക്കുഭാഗത്ത് ചെറുപുഴ പഞ്ചായത്തും കിഴക്കുഭാഗത്ത് ഉദയഗിരി പഞ്ചായത്തും തെക്കുഭാഗത്ത് നടുവിൽ‍, ചപ്പാരപ്പടവ് എന്നീ പഞ്ചായത്തുകളും പടിഞ്ഞാറുഭാഗത്ത് എരമം-കൂറ്റൂർ‍,പെരിങ്ങോം വയക്കര എന്നീ പഞ്ചായത്തുകളുമാണ്. 1968 വരെ ഈ പ്രദേശം തടിക്കടവ് പഞ്ചായത്തിന്റെ ഭാഗമായിരുന്നു. 1968-ൽ തടിക്കടവ് പഞ്ചായത്ത് വിഭജിച്ച് ആലക്കോട്, ചപ്പാരപ്പടവ് എന്നീ പഞ്ചായത്തുകൾ നിലവിൽ വന്നു. 1979-ൽ ആലക്കോട് പഞ്ചായത്ത് വീണ്ടും വിഭജിച്ച് ആലക്കോട്, ഉദയഗിരി എന്നീ പഞ്ചായത്തുകൾ നിലവിൽ വന്നു. 1981-ലെ വില്ലേജുപുന:സംഘടനക്ക് മുമ്പ് തടിക്കടവ്, നടുവിൽ വില്ലേജുകളിലായാണ് ഈ പഞ്ചായത്തുപ്രദേശങ്ങൾ ഉൾപ്പെട്ടിരുന്നത്..

## വാർഡുകൾ
#ചിറ്റടി  	 
#തേർത്തല്ലി 	
#രയരോം 	 
#മൂന്നാംകുന്ന് 	
#പരപ്പ 	 
#കുട്ടാപ്പറമ്പ് 	
#ആലക്കോട് 	 
#ഒറ്റത്തൈ 	 
#കാപ്പിമല 	
#നെല്ലിക്കുന്ന് 	
#കാവുംകുടി 	
#കൊല്ലമ്പി 	
#നരിയംപാറ 	 
#കൊട്ടയാട് 	
#നെല്ലിപ്പാറ 	 
#അരങ്ങം 	
#നെടുവോട് 	
#മേരിഗിരി 	
#തിമിരി 	 
#ചെറുപാറ 	 
#കൂടപ്രം
### ജനസേവന കേന്ദ്രങ്ങൾ
* അക്ഷയ പൊതു ജന സേവന കേന്ദ്രം-കെ.എൻ.1005 
* ഫോൺ: 0460 2256453, 9846242255

## ഇതും കാണുക
*ആലക്കോട്‌
*കേരളത്തിലെ ഗ്രാമപഞ്ചായത്തുകളുടെ പട്ടിക

## പുറമെ നിന്നുള്ള കണ്ണികൾ
* ആലക്കോട് ഗ്രാമപഞ്ചായത്ത്

## അവലംബം


വർഗ്ഗം:കണ്ണൂർ ജില്ലയിലെ ഗ്രാമപഞ്ചായത്തുകൾ
അനുരാഗി

ഐ.വി. ശശിയുടെ സംവിധാനത്തിൽ മോഹൻലാൽ, സുരേഷ് ഗോപി, രമ്യ കൃഷ്ണൻ, ഉർവശി, സരിത, രോഹിണി എന്നിവർ പ്രധാനവേഷങ്ങളിൽ അഭിനയിച്ച് 1988-ൽ പുറത്തിറങ്ങിയ ഒരു മലയാളചലച്ചിത്രമാണ് ***അനുരാഗി***. നിർമ്മിച്ചതും വിതരണം ചെയ്തതും ചെറുപുഷ്പം ഫിലിംസ് ആയിരുന്നു. കഥ, സംഭാഷണം എന്നിവ രചിച്ചത് ഷെരീഫ് ആണ്. തിരക്കഥ സംവിധായകനായ ഐ.വി. ശശി രചിച്ചിരിക്കുന്നു.

## അഭിനേതാക്കൾ
* മോഹൻലാൽ – ശ്യാം
* സുരേഷ് ഗോപി – റോയ്
* കുതിരവട്ടം പപ്പു – കുഞ്ഞപ്പൻ
* എം.ജി. സോമൻ
* പ്രതാപചന്ദ്രൻ
* സി.ഐ. പോൾ – ഉമ്മച്ചൻ
* രമ്യ കൃഷ്ണൻ – ആനി
* ഉർവശി
* മീർ ആഫ്സാർ ആളി - ദിവാകർ
* സരിത – റോസമ്മ
* രോഹിണി – ജൂലി
* സാവിത്രി

## സംഗീതം
യൂസഫലി കേച്ചേരി എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് ഗംഗൈ അമരൻ ആണ്. 
;ഗാനങ്ങൾ
* ഒരു വസന്തം വിരുന്നുവന്നു: കെ.ജെ. യേശുദാസ്
* ഏകാന്തതേ നീയും അനുരാഗിയാണോ: കെ.ജെ. യേശുദാസ്
* ഉടലിവിടെ: കെ.എസ്. ചിത്ര
* രഞ്ജിനി രാഗമാണോ: കെ.ജെ. യേശുദാസ്, കെ.എസ്. ചിത്ര
* ഹേ ചാരുഹാസിനീ: കെ.ജെ. യേശുദാസ്
* ഏകാന്തതേ നീയും അനുരാഗിയാണോ: കെ.എസ്. ചിത്ര

## അണിയറ പ്രവർത്തകർ
* ഛായാഗ്രഹണം: വി. ജയറാം
* ചിത്രസം‌യോജനം: കെ. നാരായണൻ
* കല: ഐ.വി. സതീഷ് ബാബു
* ചമയം: എം.ഒ. ദേവസ്യ
* വസ്ത്രാലങ്കാരം: കോശി
* സംഘട്ടനം: ത്യാഗരാജൻ
* പരസ്യകല: പി.എൻ. മേനോൻ
* ലാബ്: വിജയ കളർ ലാബ്
* നിശ്ചല ഛായാഗ്രഹണം: രാമലിംഗം
* ശബ്ദലേഖനം: മുരളി
* നിർമ്മാണ നിയന്ത്രണം: പീറ്റർ ഞാറയ്ക്കൽ
* റീ റെക്കോർഡിങ്ങ്: സമ്പത്ത്
* വാതിൽ‌പുറചിത്രീകരണം: അനു, അനുതാര എന്റർപ്രൈസസ്

## പുറത്തേക്കുള്ള കണ്ണികൾ
* 
* ''സമൂഹം''  – മലയാളസംഗീതം.ഇൻഫോ

വർഗ്ഗം:1988-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഐ.വി. ശശി സം‌വിധാനം ചെയ്ത ചലച്ചിത്രങ്ങൾ
പാൻ-അമേരിക്കൻ ഹൈവേ

[thumb|പാൻ-അമേരിക്കൻ ഹൈവേ [Prudhoe Bay, Alaska to Ushuaia, Argentina.]]

തെക്കേ അമേരിക്കയിലേയും വടക്കേ അമേരിക്കയിലേയും റോഡുകളുടെ ഒരു ശൃംഖലയാണ് **പാൻ-അമേരിക്കൻ ഹൈവേ** (ഫ്രഞ്ച്: *Route panaméricaine*, സ്പാനിഷ്: *Carretera Panamericana*, *ഓട്ടോപിസ്റ്റ പാൻഅമേരിക്കാനോ*) ഹൈവേ . പതിനഞ്ച് രാജ്യങ്ങളിലേറെയായി 47,958 കിലോമീറ്റർ ദൈർഘ്യത്തിൽ ഇത് വ്യാപിച്ചു കിടക്കുന്നു. ഗിന്നസ് ലോക റെക്കോഡനുസരിച്ച് ലോകത്തിലെ ഏറ്റവും നീളമുള്ള ഗതാഗതയോഗ്യമായ പാതയാണ് പാൻ-അമേരിക്കൻ ഹൈവേ.
## Pan-American Highway system overview
240px|right|thumb|Map of the ''Alaska Highway'' portion (in red) of the Pan-American Highway system.

പതിനഞ്ച് രാജ്യങ്ങളിലേറെയായി പാൻ-അമേരിക്കൻ ഹൈവേ കടന്നുപോകുന്നു.:
* കാനഡ (unofficially)
* അമേരിക്ക (unofficially)
* മെക്സിക്കോ
* ഗ്വാട്ടിമാല
* എൽ സാൽവഡോർ
* ഹോണ്ടുറാസ്
* നിക്കരാഗ്വേ
* കോസ്റ്റാ റിക്ക
* പനാമ
* കൊളോംബിയ
* ഇക്വഡോർ
* പെറു
* ചിലി
* അർജൻറ്റീന

Important spurs also lead into Bolivia, Brazil, Paraguay, Uruguay and Venezuela.

## ചിത്രശാല


Image:Suburban_1986.jpg|This car - GMC Sierra - did all the Panamericana from Deadhorse / Prudhoe Bay, Alaska to Ushuaia, Tierra del Fuego, Argentina. Shown in front of Torres del Paine, Patagonia, Chile.
Image:Carretera Panamericana Ecuador.jpg|Panamericana near Cashapamba, Pichincha, Ecuador
Image:Panamericana Peru Pacasmayo.JPG|Panamericana - northern Peru near Pacasmayo
Image:PanAmericanHighwayPeru.jpg|Panamericana near Puerto De Lomas, Peru
Image:Panamericana Atacama Peru.JPG|Panamericana in the Atacama Desert southern Peru S. of La Joya


## ഇതും കാണുക
* CANAMEX Corridor

## Sources
* പ്ലാൻ ഫെഡറൽ ഹൈവേ സിസ്റ്റം, *[[New York Times|ന്യൂയോർക്ക് ടൈംസ്]]* മേയ് 15, 1932 പുറം XX7
* Reported from the Motor World, *New York Times* January 26, 1936 page XX6
* Hemisphere Road is Nearer Reality, *New York Times* January 7, 1953 page 58
* 1997-98 AAA Caribbean, Central America and South America map
* Overland Adventures 
## അവലംബം

വർഗ്ഗം:അന്താരാഷ്ട്ര പാതകൾ
ഗാബോൺ

മദ്ധ്യ ആഫ്രിക്കയുടെ പടിഞ്ഞാറൻ തീരത്തുള്ള ഒരു കൊച്ചുരാജ്യമാണ്‌ **ഗാബോൺ റിപ്പബ്ലിക്ക്**. കോംഗോ നദീതടപ്രദേശമായ ഗാബോൺ 1960-ൽ സ്വാതന്ത്ര്യം നേടുന്നതുവരെ ഫ്രഞ്ച് അധീനപ്രദേശമായിരുന്നു. ഇക്വറ്റോറിയൽ ഗിനി, കാമറൂൺ, റിപബ്ലിക് ഓഫ് കോംഗോ, ഗ്വീനിയ ഉൾക്കടൽ എന്നിവയാണ് അതിർത്തികൾ. 

ഫ്രാൻ‌സിൽ നിന്നും സ്വാതന്ത്ര്യം ലഭിച്ചശേഷം ദശകങ്ങളോളം ഏകാധിപത്യഭരണത്തിൻ കീഴിലായിരുന്നു. അടുത്ത കാലത്തായി ജനാധിപത്യസ്ഥാപനത്തിനുള്ള ശ്രമങ്ങൾ തുടങ്ങിയിട്ടുണ്ട്. കുറഞ്ഞ ജനസംഖ്യ, നിറഞ്ഞ പ്രകൃതി വിഭവങ്ങൾ, വിദേശ മൂലധനം എന്നിവകൊണ്ട് ആഫ്രിക്കൻ ഭൂഖണ്ഡത്തിലെ ഏറ്റവും സമ്പന്നരാജ്യങ്ങളിലൊന്നാണ്‌ ഗാബോൺ. കൊക്കോയും കാപ്പിയും നെല്ലും പഞ്ചസാരയും തുടങ്ങി കാർഷികോല്പന്നങ്ങളും വൻതോതിലുള്ള മാംഗനീസ് നിക്ഷേപവും ഗാബോണിനെ സമ്പൽസമൃദ്ധമാക്കുന്നു. ആഫ്രിക്കൻ നാടുകളിൽ എണ്ണ ഉല്പ്പാദനത്തിൽ *അഞ്ചാം* സ്ഥാനത്താണ്‌ ഗാബോൺ. യുറേനിയവും സ്വർണവും ഖനനം ചെയ്യുന്ന സ്ഥലങ്ങൾ പലതുമുണ്ട്.

ഫ്രഞ്ചും,ബാണ്ടുവുമാണ്‌ ഭാഷ.തലസ്ഥാനമായ ലിബ്രവില്ലെ ആധുനികനഗരത്തിന്റെ ലക്ഷണമെല്ലാമുണ്ടെങ്കിലും ഗാബോണിലെ വലിയൊരു പ്രദേശവും നിത്യഹരിതവനഭൂമികളാണ്‌. കാമറൂണും കോംഗോയും അതിരിടുന്ന ഗാബോണിന്റെ വനാന്തരങ്ങളിൽ താമസമുറപ്പിച്ചിരിക്കുന്ന ഗോത്രവർഗ്ഗക്കാരാണ്‌ ബബോംഗോകൾ. ജീവിതരീതി കൊണ്ടും ആചാരാനുഷ്ഠാനങ്ങൾകൊണ്ടും ആഫ്രിക്കൻ വൻകരയിലെ മറ്റു പല ഗോത്രങ്ങളേക്കാൾ വേറിട്ടു നിൽക്കുന്നു  ബബോംഗോകൾ.

## ഗ്രാമത്തിന്റെ ദുഃഖം

തങ്ങളിലാരെങ്കിലും മരിച്ചാൽ ബബോംഗോകൾ ആ ദുഃഖം ഗ്രാമത്തിന്റെ ദുഃഖമായി ദിവസങ്ങളോളം ആചരിക്കും.മൃതദേഹത്തിനു ചുറ്റുംകൂടി പുരുഷന്മാർ പാട്ടുപാടി താളമടിച്ച് മണിക്കൂറുകൾ ചെലവഴിക്കും.ആ നേരമത്രയും സ്ത്രീകൾ വെളുത്തനിറത്തിലുള്ള ചായം ദേഹത്താകെ പൂശി നൃത്തം ചെയ്തുകൊണ്ടിരിക്കും. കുട്ടികൾ വീടിനു പുറത്ത് മുറ്റത്ത് കിടന്നുരുണ്ട് അലറിക്കരയും.ഇതെല്ലാം ഒരു ആചാരം പോലെയാണവർ ചെയ്തുകൊണ്ടിരിക്കുക.മരണത്തെത്തുടർന്ന് ഗ്രാമത്തിനുണ്ടായ അശുദ്ധി മാറ്റുകയാണ്‌ ഈ ചടങ്ങുകളുടെ ലക്ഷ്യം.

നൃത്തത്തിനൊടുവിൽ മൃതദേഹം വെള്ളത്തുണിയിൽ പുതപ്പിച്ച് ഒരു മഞ്ചലിൽ കിടത്തും. പിന്നെ കാട്ടിലേക്കുള്ള അന്ത്യയാത്രയാണ്‌. രണ്ടുപേർ ആ മഞ്ചലെടുക്കും.അവർക്കു പിന്നിലായി ഗ്രാമത്തിലെ മറ്റു പുരുക്ഷമ്മാരും നടന്നുനീങ്ങും.മൂന്ന് ദിവസം നീളുന്ന സംസ്കാരചടങ്ങുകൾ അങ്ങനെ സമാപിക്കും.

## ഗ്രാമസഭ
ഗ്രാമത്തിന്റെ മധ്യത്തിൽ സാമാന്യം വലിയൊരു കുടിലുണ്ട്.അതിലാണ്‌ കുടുംബനാഥന്മാർ സമ്മേളിക്കുക.
ഗ്രാമത്തെ സംബന്ധിച്ച തീരുമാനങ്ങളെടുക്കുക,ഇടക്കിടെ ഇവിടെ നടക്കുന്ന ഗ്രാമസഭയിലാണ്‌. ഓലമേഞ്ഞ,പൊക്കം കുറവായ ഈ സ്ഥലത്ത് പക്ഷെ മുതിർന്ന പുരുക്ഷന്മാർക്കെ പ്രവേശനമുള്ളു. 

## ഇതും കാണുക

* Transport in Gabon

## അവലംബം

## പുറം കണ്ണികൾ

;Government
* Le Gabon : official site of the Gabonese Republic 
* Assemblée Nationale du Gabon official site
* Gabonese Embassy in London  government information and links
*  Le Sénat de la République Gabonaise official site
*  UNPR Louis Gaston Mayila : Official Site  political opposition party UNPR
*Chief of State and Cabinet Members 

വർഗ്ഗം:ആഫ്രിക്കൻ രാജ്യങ്ങൾ
വർഗ്ഗം:ഐക്യരാഷ്ട്രസഭയിൽ അംഗത്വമുള്ള രാജ്യങ്ങൾ
വർഗ്ഗം:ഗാബോൺ
ചോദ്യചിഹ്നം

ചോദ്യരൂപങ്ങളായ വാക്യങ്ങളുടെ അവസാനത്തിൽ ഉപയോഗിക്കുന്ന ചിഹ്നമാണ് **ചോദ്യചിഹ്നം** (**?**) (ഇംഗ്ലീഷ്:Question mark അഥവാ Interrogation mark). **കാകു** എന്നും ഇതിന് പേരുണ്ട്. 

ഉദാഹരണം:-

സൗരയൂഥത്തിലെ ഏറ്റവും വലിയ ഗ്രഹം ഏതാണ്**?**


ചോദ്യസൂചകങ്ങളായ പദങ്ങളൊന്നും വാചകത്തിലില്ലെന്കിൽ കൂടിയും, അർഥതലത്തിൽ ചോദ്യമായ വാക്യങ്ങൾക്കും ചോദ്യചിഹ്നം വേണം.
ഉദാഹരണം:-

നീ ഇന്നും ജോലിക്ക് പോയി**?**


വർഗ്ഗം:ചിഹ്നനം
അല്പവിരാമം

വാക്യത്തിന്റെ ഇടയ്ക്ക് അല്പമായുള്ള നിർത്തലിനെ സൂചിപ്പിക്കുന്ന ചിഹ്നമാണ് **അല്പവിരാമം** (**,**) (ഇംഗ്ലീഷ്:Comma).  ഇതിന് **അങ്കുശം** എന്നും പേരുണ്ട്.
അർധവിരാമം

മഹാവാക്യങ്ങളിലെ അംഗിവാക്യങ്ങളെയും ശിഥിലബന്ധമുള്ള അംഗവാക്യങ്ങളെയും വേർതിരിക്കാനുപയോഗിക്കുന്ന ചിഹ്നമാണ് **അർധവിരാമം** (ഇംഗ്ലീഷ്:Semicolon). ഈ ചിഹ്നത്തിന് **രോധിനി** എന്നും പേരുണ്ട്.  

ഉദാ:- 1)
: വിലാപകാവ്യരചനയ്ക്കു വിയോഗിനീവൃത്തമാണ് കവികൾ സാധാരണയായി സ്വീകരിച്ചുവന്നത്; എന്നാൽ മഹാകവി കുമാരനാശാനാകട്ടെ 'പ്രരോദനം' രചിച്ചത് 'ശാർദ്ദൂലവിക്രീഡിത'ത്തിലാണ്.

ഉദാ:- 2)
:ഇന്നു നാം ബഹുമാനിക്കുന്നതിനെ നാളെ നിന്ദിച്ചെന്നു വരാം; ഇന്നു വേണ്ടെന്നു വയ്ക്കുന്നതിനെ നാളെ നാം സ്വീകരിച്ചെന്നു വരാം; അതുപോലെ, ഇന്നു നാം ആഗ്രഹിക്കുന്നതിനെ നാളെ വെറുത്തെന്നുവരാം.
പൂർണവിരാമം

പൂർണവാക്യത്തിന്റെ അവസാനത്തിൽ ചേർക്കുന്ന ചിഹ്നമാണ് **പൂർണവിരാമം** (**.**) (ഇംഗ്ലീഷ്: Fullstop). മലയാളത്തിൽ പൂർണവിരാമത്തിനുപയോഗിക്കുന്ന ചിഹ്നം **ബിന്ദു** എന്നും അറിയപ്പെടുന്നു. ചുരുക്കെഴുത്തുകളിലും ഈ ചിഹ്നം ഉപയോഗിക്കുന്നു. 

ഉദാ:-1)
:രാമൻ രാവണനെ കൊന്നു.

ഉദാ:-2)
:ല.സാ.ഗു.

വർഗ്ഗം:ചിഹ്നനം
ആശ്ചര്യചിഹ്നം

വിസ്മയം, വെറുപ്പ്, സന്തോഷം, സന്താപം, പരിഹാസം തുടങ്ങിയ വികാരങ്ങളെ സൂചിപ്പിക്കുന്ന ചിഹ്നമാണ് **ആശ്ചര്യചിഹ്നം** (**!**) (ഇംഗ്ലീഷ്:Exclamation mark).  **സ്തോഭചിഹ്നം** എന്നും **വിക്ഷേപണി** എന്നും ഇത് അറിയപ്പെടുന്നു. മലയാളത്തിൽ സംബോധനയ്ക്ക് ശേഷവും ഈ ചിഹ്നം ഉപയോഗിച്ചിരുന്നു. 

ഉദാ:-1)
:ഛായ്! ഇവനാണോ അദ്ധ്യക്ഷനെ സ്വീകരിക്കാൻ പോകുന്നത്!

ഉദാ:-2)
:കൊള്ളാം! കമ്മ്യൂണിസ്റ്റാണത്രെ, കമ്മ്യൂണിസ്റ്റ്! 

ഉദാ:-3)
:രാമാ! നീ എന്നാണ് മടങ്ങിവരിക?
## ഗണിതത്തിൽ
ഗണിതത്തിൽ n എന്ന സംഖ്യയുടെ ഫാക്ടോറിയലിനെ സൂചിപ്പിക്കുന്നത് n! എന്നാണ്.
തമിഴ്‌ചലച്ചിത്രം

ഇന്ത്യയിലെ തമിഴ് നാട്ടിലെ ചെന്നൈ ആസ്ഥാനമാക്കിയിട്ടുള്ള  തമിഴ് ഭാഷാ ചലച്ചിത്രവ്യവസായത്തെയാണ്‌ **തമിഴ് ചലച്ചിത്രവ്യവസായം** എന്നറിയപ്പെടുന്നത്.  ഇതിന്റെ പ്രധാന കേന്ദ്രം കോടമ്പാക്കം ആണ്‌. ഇതിന് സിനിമാലോകത്തെ പൊതുവെ വിളിക്കുന്ന പേരാണ് **കോളിവുഡ്**. ഇംഗ്ലീഷ്, ഹിന്ദി സിനിമാ മേഖലകളുടെ ചുവടു പിടിച്ചാണ് തമിഴ് സിനിമ ലോകം ഈ പേരു സ്വീകരിച്ചത്. ഇംഗ്ലീഷ് സിനിമാ മേഖലയെ ഹോളിവുഡ് എന്നും, ഹിന്ദി സിനിമാ മേഖലയെ ബോളിവുഡ് എന്നും അറിയപ്പെടുന്നു. ബോളിവുഡിനു ശേഷം വരുമാനത്തിലും, വിതരണത്തിലും ഇന്ത്യയിലെ ഏറ്റവും വലിയ ചലച്ചിത്രവ്യവസായമാണ്‌ തമിഴ് ചലച്ചിത്ര മേഖല.1918ൽ ആർ നടരാജമുദലിയാർ നിർമ്മിച്ച നിശ്ശബ്ദ സിനിമ കീചകവധമാണ് തമിഴിലെ ചലച്ചിത്രം. 1931 ഒക്ടോബർ 31 ന് തമിഴിലെ ആദ്യ ശബ്ദചിത്രമായ കാളിദാസ് പുറത്തിറങ്ങി.1939ൽ മദ്രാസ് ഗവൺമെന്റ് എന്റർടെയ്ൻമെന്റ് ടാക്സ് ആക്ട് പാസാക്കി. 

**തമിഴ് സിനിമകൾ** 

സിനിമ                ---             സംവിധായകൻ       

# കാളിദാസ് -  എച്ച്.എം.റെഡ്ഡി 
# ഹരിശ്ചന്ദ്ര  --  

## അവലംബം

വർഗ്ഗം:തമിഴ്‌ചലച്ചിത്രം
വർഗ്ഗം:ഇന്ത്യൻ ചലച്ചിത്രം
വേലായുധൻ കീഴില്ലം

right|thumb|150px|വേലായുധൻ കീഴില്ലം
മലയാളചലച്ചിത്രരംഗത്തെ ഒരു വസ്ത്രാലങ്കാരകനാണ്‌ **വേലായുധൻ കീഴില്ലം**. പെരുമ്പാവൂരിനടുത്ത് കീഴില്ലമാണ് ഇദ്ദേഹത്തിന്റെ സ്വദേശം. സ്ഥലനാമമായ കീഴില്ലം ഇദ്ദേഹം സ്വന്തം പേരിനൊപ്പം ചേർത്തിരിക്കുന്നു. മലയാള സിനിമയിലെ ഒട്ടു മിക്ക സം‌വിധായകരുടെ കൂടെയും ഇദ്ദേഹം പ്രവർത്തിച്ചിട്ടുണ്ട്. നിരവധി കേരളസംസ്ഥാന അവാർഡുകൾ ഇദ്ദേഹത്തെ തേടിയെത്തി. 1994 ലെ മികച്ച വസ്ത്രാലങ്കാരകനുള്ള പുരസ്കാരം *മാനത്തെ വെള്ളിത്തേര്* എന്ന ചിത്രത്തിലൂടെ ലഭിച്ചു.
2020 ഏപ്രിൽ 27-ന് ഇദ്ദേഹം അന്തരിച്ചു.

## അവലംബം

## പുറത്തേക്കുള്ള കണ്ണികൾ
* വേലായുധൻ കീഴില്ലം / ഇന്റർനെറ്റ് മൂവി ഡാറ്റാബേസിൽ

വർഗ്ഗം:മലയാളചലച്ചിത്രവസ്ത്രാലങ്കാരകർ
വർഗ്ഗം:മികച്ച വസ്ത്രാലങ്കാരത്തിനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വലയം (ചിഹ്നനം)

ഒരു വാക്യത്തെയോ വാചകത്തെയോ പദത്തെയോ മറ്റൊന്നിന്റെ മദ്ധ്യേ അതിനോടു വ്യാകരണസമ്മതമായ സംബന്ധം കൂടാതെ ചേർക്കുന്നതിന് ഉപയോഗിക്കുന്ന ചിഹ്നമാണ് **വലയം** (Parentheses).
 . 
വലയത്തിനുള്ളിൽ വരുന്ന വാക്യാംശത്തിന് കേരളപാണിനി ഗർഭവാക്യം എന്ന് പേർ നൽകിയിരിക്കുന്നു. ഗർഭവാക്യത്തിനിരുപുറവും  ചേർക്കുന്ന വൃത്താംശരൂപത്തിലുള്ള ചിഹ്നത്തെയാണ്‌ വലയം എന്നു വിളിക്കുന്നതെങ്കിലും ഈ ആവശ്യത്തിനുപയോഗിക്കുന്ന കോഷ്ഠം മുതലായ മറ്റു ചിഹ്നങ്ങളെയും സാമാന്യമായി ഈ പദം സൂചിപ്പിക്കുന്നു. ഗണിതം, കമ്പ്യൂട്ടിങ്ങ് തുടങ്ങിയവയിൽ വിവിധാവശ്യങ്ങൾക്കായി വിവിധ തരം വലയങ്ങൾ ഉപയോഗിക്കുന്നു.
## പ്രയോഗം
പ്രസ്താവനയ്ക്കിടയിൽ വലയത്തിനുള്ളിൽ ചേർക്കുന്ന ചോദ്യചിഹ്നം അക്കാര്യത്തിലുള്ള അവ്യക്തതയെയും സന്ദേഹത്തെയും സൂചിപ്പിക്കും. വിവർത്തനങ്ങളിലും വ്യാഖ്യാനങ്ങളിലും മറ്റും അർത്ഥവ്യക്തതയ്ക്കു വേണ്ടി,  മൂലകൃതിയിലില്ലാത്ത ചില അംശങ്ങൾ കൂട്ടിച്ചേർക്കുന്നതും വലയത്തിനുള്ളിൽ എഴുതാറുണ്ട്.

ഉദാ:- 

# കോമൺ‌വെൽത്ത് രാഷ്ട്രങ്ങൾക്കിടയിൽ (ബ്രിട്ടന്റെ പഴയ കോളനികൾ) നിയമിക്കപ്പെടുന്ന നയതന്ത്രപ്രതിനിധികൾ ഹൈക്കമ്മീഷണർമാർ എന്ന് അറിയപ്പെടുന്നു.
# നമ്മുടെ അംഗങ്ങൾ (രാജനും രാമനും) നന്നായി കഷ്ടപ്പെടുന്നുണ്ട്.
# ഇനിയും മരിക്കാത്ത ഭൂമി, ഇതു നിന്റെ **(**എന്റെയും**)** ചരമശുശ്രൂഷയ്ക്ക് ഹൃദയത്തിലിന്നേ കുറിച്ച ഗീതം

## അവലംബം


വർഗ്ഗം:ചിഹ്നനം
ഭിത്തിക

ഒരു വാക്യത്തിന്റെയോ വാചകത്തിന്റെയോ സമനിലയിലുള്ള രണ്ട് ഭാഗങ്ങളെ വേർപെടുത്തുന്ന ഒരു ഇടഭിത്തി പോലെ ഉപയോഗിക്കുന്ന ചിഹ്നമാണ് **ഭിത്തിക ** (**:**) അഥവാ **അപൂർണ്ണവിരാമം** (Colon).

## പ്രയോഗം
പറയാനുള്ള കാര്യത്തിലേക്ക് ശ്രദ്ധ ക്ഷണിക്കുക, ദൃഷ്ടാന്തം തുടങ്ങിയവയിലൂടെ പറഞ്ഞ കാര്യത്തെ വിശദീകരിക്കുക, ഉദാഹരിക്കുക തുടങ്ങിയ സന്ദർഭങ്ങളിൽ ഭിത്തിക ഉപയോഗിക്കുന്നു. ചില അവസരങ്ങളിൽ ഭിത്തികയോടൊപ്പം രേഖയും ചേർക്കാറുണ്ട്.
ഉദാ:‒
::*ഉപയോക്താക്കളുടെ ശ്രദ്ധയ്ക്ക്*':‒**' 

## അവലംബം


വർഗ്ഗം:ടൈപ്പോഗ്രാഫിക്കൽ ചിഹ്നങ്ങൾ
ഈസ്റ്റർ കലാപം

അയർലെന്റിന്റെ സ്വാതന്ത്ര്യ സമരവുമായി ബന്ധപ്പെട്ട്‌ നടന്ന ശക്തമായ കലാപമാണ്‌ **ഈസ്റ്റർ കലാപം**. ദീർഘകാലമായി നിലവിലുണ്ടായിരുന്ന ബ്രിട്ടീഷ്‌ മേൽക്കോയ്‌മക്കെതിരെ അയർലന്റിലെ ജനങ്ങൾ നടത്തിവന്ന പ്രക്ഷോഭങ്ങളുമായി ബന്ധപ്പെട്ടതാണ്‌ ഈസ്റ്റർ കാലാപം. സ്വയം ഭരണം നൽകാൻ ബ്രീട്ടൺ തയ്യാറാകാഞ്ഞതാണ്‌ കലാപം പൊട്ടിപ്പുറപ്പെടാനുണ്ടായ പ്രത്യക്ഷ കാരണം. 1916 ഏപ്രിലിലിലെ ഈസ്റ്റർ ദിനത്തിലാണ്‌ ഈ കലാപം നടന്നത്. ഈ കലാപത്തിൽ നിരവധിപേർ കൊല്ലപ്പെടുകയും, നൂറുകണക്കിനാളുകൾക്ക്‌ പരിക്കേൽക്കുകയും ചെയ്‌തു.

വിപ്ലവകാരികളായ ഏഴു പേരുടെ നേതൃത്ത്വത്തിൽ തോക്കുകളേന്തി ചുരുങ്ങിയ ആയുധബലം മാത്രമുണ്ടായിരുന്ന സന്നദ്ധഭടന്മാരുടെ ഒരു ജനകീയ സൈന്യം ഡബ്ലിൻ നഗര മധ്യത്തുള്ള ജനറൽ പോസ്റ്റോഫീസും മറ്റ് ചില പ്രമുഖ കെട്ടിടങ്ങളും പിടിച്ചടക്കി. ഈ പിടിച്ചടക്കല്ലിന് വളരെ കുറച്ച് ആയുസ്സേ ഉണ്ടായിരുന്നുള്ളൂ. അവർ ഐറിഷ് റിപ്പബ്ലിക്കിന്റെ താൽക്കാലിക സർക്കാർ സ്ഥാപിച്ചു. വലിയ സൈനിക ശക്തിയായിരുന്ന ബ്രിട്ടീഷ് സേന ഈ നീക്കത്തെ പെട്ടെന്ന് തിരിച്ചടിച്ചു. കവി പാട്രിക് പിയേഴ്സ്, സോഷ്യലിസ്റ്റ് ജയിംസ് കൊണ്ണോലി തുടങ്ങി കീഴടങ്ങിയ നേതാക്കളെയെല്ലാം മരണശിക്ഷയ്ക്കു വിധേയരാക്കി. നൂറുകണക്കിനാളുകളെ തുറുങ്കിലടച്ചു.

## അവലംബം

## പുറം കണ്ണികൾ

*The 1916 Rising&nbsp;– an Online Exhibition. National Library of Ireland
*Essay on the Rising, by Garret FitzGerald
*Special 90th Anniversary supplement  from *[[The Irish Times]]*
*Easter Rising 50th Anniversary audio & video footage from RTÉ (Irish public television)
*Primary and secondary sources relating to the Easter Rising (Sources database, National Library of Ireland)
*Easter Rising site and walking tour of 1916 Dublin
*News articles and letters to the editor in "The Age", 27 April 1916 
*Podcast about the 1916 Easter Rising 
*Press comments 1916–1996
*The 1916 Rising by Norman Teeling  a 10-painting suite acquired by An Post for permanent display at the General Post Office (Dublin)
*BBC History&nbsp;– The Easter Rising
*The Irish Story archive on the Rising
*Easter Rising website
*Lenin's Essay on the Uprising
വർഗ്ഗം:വിപ്ലവങ്ങൾ
വർഗ്ഗം:അയർലന്റ്
വർഗ്ഗം:അയർലണ്ടിന്റെ ചരിത്രം (1801-1923)
വെള്ളവയറൻ കടൽ‌പ്പരുന്ത്‌

അസിപിട്രിഡേ (Accipitridae) പക്ഷി കുടുംബത്തിൽപ്പെടുന്ന ഒരിനം പ്രാപ്പിടിയനാണ്‌ **വെള്ളി എറിയൻ** അഥവാ **വെള്ളവയറൻ കടൽ‌പ്പരുന്ത്**‌.  ഇംഗ്ലീഷിൽ **White-bellied Fish-eagle** എന്നും **White-breasted Sea Eagle** എന്നും അറിയപ്പെടുന്നു. ശാസ്ത്ര നാമം *ഹലീറ്റുസ് ലെകൊഗസെർ* (Haliaeetus leucogaster). ജന്മ സ്ഥലം ഇന്ത്യയാണെങ്കിലും ദക്ഷിണേഷ്യയിലേയും ഓസ്ട്രേലിയയിലേയും കടൽതീരങ്ങളിലും നദീതീരങ്ങളിലും വെള്ളവയറൻ കടൽപ്പരുന്തിനെ കാണാം. 
## ശരീര ഘടന
മുതിർന്ന പരുന്തുകളുടെ തല, വാല്‌, ശരീരത്തിന്റെ കീഴ്ഭ്ഭാഗം മുതലായവ വെളുത്ത നിറത്തിലാണ്‌. ശരീരത്തിന്റെ ഉപരിഭാഗം ബ്രൗൺ നിറത്തിലോ കറുപ്പ് കലർന്ന നിറത്തിലോ ആയിരിക്കും.വാല്‌ ചെറുതും 'V' ആകൃതിയിലുമാണ്‌. കണ്ണുകൾക്കും കൊക്കുകൾക്കും ഇരുണ്ട നിറമാണ്‌. കാലുകൾക്കും കാൽ‌പാദങ്ങൾക്കും മഞ്ഞയോ ചാരനിറമോ ആണുള്ളത്.
ആൺ പക്ഷികൾക്ക് 70–80 സെ.മി നീളവും 1.8–3 കി.ഗ്രാം (4–6.6 പൗണ്ട്) തൂക്കവും ഉണ്ടാകും.പെൺ പക്ഷികൾക്ക് ആൺ പക്ഷികളേക്കാൾ വലിപ്പ കൂടുതലായിരിക്കും, 80–90 സെ.മി നീളവും 2.5–4.5 കി.ഗ്രാം (5.5–10 പൗണ്ട്) തൂക്കവും വരും. ചിറക് മുഴുവനായി വിരിച്ചാൽ 1.8 to 2.2 മി നീളം ഉണ്ടാകും.

കുട്ടിപ്പരുന്തുകൾക്ക് പൊതുവെ ബ്രൗൺ നിറമാണ്‌. പ്രായം ചെല്ലുന്തോറുമാണ്‌ നിറം വെള്ളയാകുന്നത്. നാലുവർഷം കൊണ്ട് ഇവയ്ക്ക് പ്രായപൂർത്തിയാകും.

## ഭക്ഷണ രീതി
മീനുകളും പാമ്പുകളുമാണ്‌ വെള്ളവയറൻ കടൽപ്പരുന്തിന്റെ ഇഷ്ടാഹാരം. വെള്ളത്തിന്റെ അടിയിലേക്ക് മുങ്ങാം കുഴിയിട്ട് മീൻ പിടിക്കാതെ, സാധാരണ കടലിലിന്റെ മുകളിലൂടെ തെന്നി നീങ്ങി റാഞ്ചി പിടിക്കുകയാണിവ ചെയ്യുന്നത് . ഇവ പൊതുവേ ഭക്ഷ്ണമാക്കുന്നത് ജലജീവികളായ മീൻ, ആമ, കടൽ പാമ്പ് മുതലായവയേയാണ്‌. എന്നിരുന്നാലും ചെറിയ പറവകളേയും(ചെറിയ പെൻ‌ഗ്വിനുകൾ), ചെറു സസ്തനികളേയും ആഹാരമാക്കാറുണ്ട്. ചില പരുന്തുകൾ അരയന്നങ്ങളെ വരെ വേട്ടയാടാറുണ്ട്.  മനുഷ്യർ പിടിച്ച മത്സ്യങ്ങളേയും മൃതമായ ജീവികളെയും കടൽ‌പ്പരുന്ത് ആഹാരമാക്കുന്നു. ചെറു പക്ഷികളുടെയും ചെറു മൃഗങ്ങളേയും ഭയപ്പെടുത്തി ഭക്ഷണം തട്ടിയെടുക്കാറുണ്ട്. ഒറ്റയ്ക്കും കൂട്ടമായും ഇവ ആഹാരം തേടാറും ഭക്ഷിക്കാറുമുണ്ട്.

## സ്വഭാവം
ഇവ ഇണചേരുന്ന സന്ദർഭങ്ങളിൽ ഉച്ചത്തിൽ ശബ്ദം ഉണ്ടാക്കുന്നു. താമസിക്കുന്ന ഭൂപ്രകൃതിയനുസരിച്ച് ഇണചേരുന്ന സമയത്തിനും വ്യത്യാസമുണ്ട്. കേരളത്തിൽ അത് ഒക്ടോബർ മുതൽ ജനുവരി വരെയാണ്. കടലിലേക്ക് തള്ളിനിൽക്കുന്ന ഉയർന്ന വൃക്ഷ ശിഖിരങ്ങളിലും പാറക്കെട്ടുകളിലുമാണ് സാധാരണ കൂടുണ്ടാക്കുന്നത്. ചിലപ്പോൾ ഗോപുരങ്ങളുടെ മുകളിലും കൂട് കൂട്ടാറുണ്ട്. കൂടുകൾ വലിപ്പമുള്ളതും കോപ്പയുടെ ആകൃതിയോടുകൂടിയതുമാണ്‌. ചുള്ളിക്കമ്പുകൾ കൊണ്ടാണ്‌ കൂടുകൾ നിർമ്മിക്കുന്നത്. ഈ കൂടുകൾ എല്ലാ കൊല്ലവും പുതുക്കുകയും ചെയ്യും. മിക്കവാറും അടയാളങ്ങളൊന്നുമില്ലാത്ത വെളുത്ത രണ്ട് മുട്ടകളാണ് ഇടുന്നത്.

## ചിത്രശാല


File:Haliaeetus leucogaster.JPG|പയ്യന്നൂർ,കണ്ണൂർ


## അവലംബം

* Database entry includes justification for why this species is of least concern
*Australian Museum Online: White-bellied Sea-eagle Factsheet. Retrieved 2006-NOV-30.
## പുറത്തേക്കുള്ള കണ്ണികൾ

*
*
* Marchant, S., & P.J. Higgins (eds) 1993. *Handbook of Australian, New Zealand and Antarctic Birds. Volume 2: Raptors to Lapwings. * Oxford University Press, Melbourne. ISBN 0-19-553069-1

വർഗ്ഗം:പരുന്തുകൾ
വർഗ്ഗം:കേരളത്തിലെ പക്ഷികൾ
വർഗ്ഗം:ആക്സിപിത്രിഡേ ജന്തുകുടുംബത്തിൽ ഉൾപ്പെട്ട പക്ഷികൾ
കാട്ടുകുതിര

1990-ൽ എസ്.എൽ. പുരം സദാനന്ദൻ രചിച്ച് പി.ജി. വിശ്വംഭരൻ സം‌വിധാനം ചെയ്ത മലയാളചലച്ചിത്രമാണ്‌ ***കാട്ടുകുതിര***. അറയ്ക്കൽ മൂവീസ് നിർമിച്ച ഈ ചിത്രത്തിന് സം‌ഗീതം നൽകിയിരിക്കുന്നത് ജോൺസൺ ആണ്. പ്രശസ്ത ചലച്ചിത്രനടൻ രാജൻ പി. ദേവ് അഭിനയിച്ച *കാട്ടുകുതിര* എന്ന നാടകത്തിന്റെ ചലച്ചിത്രാവിഷ്കാരമാണ്‌ ഇത്.

## അഭിനേതാക്കൾ
*തിലകൻ
*ഇന്നസെന്റ്
*വിനീത്
*ബാബു നമ്പൂതിരി
*കെ.പി.എ.സി. ലളിത
*കവിയൂർ പൊന്നമ്മ
*അഞ്ജു

## അവലംബം

## പുറത്തേക്കുള്ള കണ്ണികൾ
* 
* ''കാട്ടുകുതിര''  – മലയാളസംഗീതം.ഇൻഫോ

വർഗ്ഗം:1990-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:പി.ജി. വിശ്വംഭരൻ സംവിധാനം ചെയ്ത ചലച്ചിത്രങ്ങൾ
കൂവാ കൂവാ

കേരളത്തിലെ നാട്ടുപുറങ്ങളിൽ നിലനിൽക്കുന്ന നാടക സമാനമായൊരു കളിയാണ്‌ കൂവാ കൂവാ. ചിലയിടങ്ങളിൽ കള്ളനും പോലീസും എന്ന പേരിലും ഈ കളി അറിയപ്പെടുന്നു. രാജ്യത്തെ ഒരു പ്രജയെയാണ്‌ കൂവാ കൂവാ പ്രതിനിധീകരിക്കുന്നത്. രാജാവ്,മന്ത്രി, കൂവാ കൂവാ, പോലീസ്,കള്ളൻ,ഭടന്മാർ എന്നിവരാണ്‌ ഇതിലെ കഥാപാത്രങ്ങൾ.

## കളിരീതി
കളിയിൽ പങ്കെടുക്കുന്ന എല്ലാവരും വട്ടത്തിലിരുന്ന് കഥാപാത്രങ്ങളുടെ പേര്‌ രേഖപ്പെടുത്തിയ കടലാസ് ചുരുളുകൾ നറുക്കിട്ട് എടുക്കുന്നതോടെയാണ്‌ കളി ആരംഭിക്കുന്നത്. രാജാവും കൂവാ കൂവയും പോലീസും ഒഴികെ ആരും തങ്ങൾക്കു ലഭിച്ചിട്ടുള്ള കഥാപാത്രങ്ങളെ വെളിപ്പെടുത്തേണ്ടതില്ല.തുടർന്ന് താഴെ പറയുന്ന സംഭാഷണങ്ങൾ നടക്കുന്നു.

*കൂവാ കൂവാ: കൂവാ കൂവാ
*രാജാവ് : പടിക്കലാര്?
*കൂവാ കൂവാ : അടിയൻ തന്നെ 
*രാജാവ് : എന്തിനു വന്നു?
*കൂവാ കൂവാ : അടിയന്റെ വീട്ടിൽ കള്ളൻ കയറി.
*രാജാവ് : എതൊക്കെ കട്ടു?
*കൂവാ കൂവാ : ഉപ്പു തൊട്ട് കല്പ്പൂരം വരെ
*രാജാവ് : പോലീസുണ്ടെങ്കിൽ കള്ളനെ പിടി.

ഇതോടെ പോലീസ് എന്ന കടലാസ് ചുരുൾ ലഭിച്ച വ്യക്തിയ്ക്ക് ബാക്കിയുള്ളവരിൽ നിന്ന് ഊഹത്തെ അടിസ്ഥാനമാക്കി കള്ളനെ കണ്ടെത്തേണ്ടി വരുന്നു. ഇത്തരത്തിൽ കണ്ടെത്തുന്ന ആൾ യഥാർത്ഥത്തിൽ കള്ളൻ എന്നെഴുതിയ ചുരുൾ ലഭിച്ചിട്ടുള്ള ആളാണെങ്കിൽ കളി ജയിക്കുകയും അല്ലാത്ത പക്ഷം തോൽക്കുകയും ചെയ്യുന്നു.

വർഗ്ഗം:കേരളത്തിലെ നാടൻകളികൾ
വർഗ്ഗം:അവലംബം ഇല്ലാത്ത താളുകൾ
കോഷ്ഠം

ഒരു വലയം ആരംഭിച്ച് അവസാനിപ്പിക്കുന്നതിനു മുൻപ് മറ്റൊരു വലയത്തിന്റെ ആവശ്യകത വരുകയാണെങ്കിൽ, ആദ്യത്തെ വലയം ചതുരാകൃതിയിലും, ഉള്ളിലെ വലയം വർത്തുളാകൃതിയിലും ആയിരിക്കണം. ഇത്തരം സന്ദർഭങ്ങളിൽ ഉപയോഗിക്കുന്ന ചതുരാകൃതിയിലുള്ള വലയത്തെ **കോഷ്ഠം** എന്ന് പറയുന്നു. 
 ഇത് ഇംഗ്ലീഷ് ഭാഷയിൽ സ്ക്വയർബ്രാക്കറ്റ് (Square Bracket) എന്ന് അറിയപ്പെടുന്നു. 

ഉദാ:- 
ചലനഗുണത്തിന്റെ അടിസ്ഥാനത്തിൽ കമ്പ്യൂട്ടറുകളെ രണ്ടായി [എടുത്തുകൊണ്ടുനടക്കാവുന്നവയും (ലാപ്‌ടോപ്, നോട്ട്ബുക്ക് തുടങ്ങിയവ) സ്ഥിരമായി ഒരിടത്തുതന്നെ വയ്ക്കുന്നവയും (പേഴ്സണൽ കമ്പ്യൂട്ടർ, സെർവറുകൾ തുടങ്ങിയവ)] തിരിക്കാം

## അവലംബം
പ്രണയവർണ്ണങ്ങൾ

*[[സിബി മലയിൽ|സിബി മലയിലിന്റെ]]* സംവിധാനത്തിൽ സുരേഷ് ഗോപി, ബിജു മേനോൻ, മഞ്ജു വാര്യർ, ദിവ്യ ഉണ്ണി എന്നിവർ പ്രധാനവേഷത്തിൽ അഭിനയിച്ച് 1998 -ൽ പ്രദർശനത്തിനെത്തിയ ഒരു മലയാളചലച്ചിത്രമാണ് **പ്രണയവർണ്ണങ്ങൾ**. ഡ്രീംമേക്കേഴ്സിന്റെ ബാനറിൽ ദിനേശ് പണിക്കർ നിർമ്മാണം ചെയ്ത ഈ ചിത്രം വിസ്മയ റിലീസ് ആണ് വിതരണം ചെയ്തത്.

## രചന
കഥ, തിരക്കഥ, സംഭാഷണം എന്നിവയെല്ലാം നിർവ്വഹിച്ചത് ജയരാമൻ കടമ്പാട്ട്, സച്ചിദാനന്ദൻ പുഴങ്കര എന്നിവരാണ്.

## അഭിനേതാക്കൾ
* സുരേഷ് ഗോപി...
* ബിജു മേനോൻ...
* രാജേന്ദ്രൻ...
* കുതിരവട്ടം പപ്പു...
* ജോസ് പല്ലിശ്ശേരി...
* കരമന ജനാർദ്ദനൻ നായർ...
* മഞ്ജു വാര്യർ...
* ദിവ്യ ഉണ്ണി...

## സംഗീതം
ഗിരീഷ് പുത്തഞ്ചേരി, സച്ചിദാനന്ദൻ പുഴങ്കര എന്നിവർ എഴുതിയ ഗാനങ്ങൾക്ക്  സംഗീതസംവിധാനം നിർവ്വഹിച്ചത് വിദ്യാസാഗർ ആണ്. ഗാനങ്ങൾ വിപണനം ചെയ്തത് സർഗ്ഗം സ്പീഡ് ഓഡിയോസ്.

## ഗാനങ്ങൾ
* കണ്ണാടി കൂടും കൂട്ടി : കെ.ജെ. യേശുദാസ്, കെ.എസ്.ചിത്ര
* ഒത്തിരി ഒത്തിരി ഒത്തിരി സ്വപ്നങ്ങൾ : കെ.എസ്. ചിത്ര
* ആരോ വിരൽ നീട്ടി : കെ.എസ്. ചിത്ര
* വരമഞ്ഞളാടിയ രാവിന്റെ മാറിൽ : സുജാത മോഹൻ (ഗാനരചന : സച്ചിദാനന്ദൻ പുഴങ്കര)
* ആലേലോ പുലേലോ : ദേവാനന്ദ് (ഗാനരചന : സച്ചിദാനന്ദൻ പുഴങ്കര)
* ഒരു കുല പൂപോലെ കയ്യിൽ : സുരേഷ് ഗോപി (ഗാനരചന : സച്ചിദാനന്ദൻ പുഴങ്കര)
* ആരോ വിരൽ നീട്ടി : കെ.ജെ. യേശുദാസ്
* ഒത്തിരിയൊത്തിരി ഒത്തിരി : ശബ്നം
* വരമഞ്ഞളാടിയ രാവിന്റെ : കെ.ജെ. യേശുദാസ് (ഗാനരചന : സച്ചിദാനന്ദൻ പുഴങ്കര)

## അണിയറ പ്രവർത്തകർ
* ഛായാഗ്രഹണം : സന്തോഷ് ക്ലീറ്റസ്.
* ചിത്രസം‌യോജനം : എൽ. ഭൂമിനാഥൻ.
* കല : ബോബൻ.
* ചമയം : മോഹൻദാസ്.
* വസ്ത്രാലങ്കാരം : ഊട്ടി ബാബു.
* നൃത്തം : കുമാർ ശാന്തി, കല.
* പരസ്യകല : ഗായത്രി.
* നിശ്ചല ഛായാഗ്രഹണം : സുനിൽ ഗുരുവായൂർ.
* നിർമ്മാണ നിയന്ത്രണം : എം. രഞ്ജിത്ത്.
* ലെയ്‌സൻ മാത്യു ജെ. നേര്യം‌പറമ്പിൽ.
* അസോസിയേറ്റ് ഡയറക്ടർ : ജോയ് മാത്യു.

വർഗ്ഗം:1998-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സിബി മലയിൽ സം‌വിധാനം ചെയ്ത ചലച്ചിത്രങ്ങൾ
വർഗ്ഗം:ദിനേഷ് പണിക്കർ നിർമ്മിച്ച ചലച്ചിത്രങ്ങൾ
വർഗ്ഗം:എൽ. ഭൂമിനാഥൻ ചിത്രസംയോജനം ചെയ്ത ചലച്ചിത്രങ്ങൾ
വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ
വർഗ്ഗം:വിദ്യാധരൻ സംഗീതം പകർന്ന ചലച്ചിത്രങ്ങൾ
വർഗ്ഗം:മഞ്ജു വാരിയർ അഭിനയിച്ച ചലച്ചിത്രങ്ങൾ
ശൃംഖല (ചിഹ്നനം)

പദവിഭജനം, പദബന്ധം, തുടർച്ച എന്നിവയെക്കുറിക്കാൻ ഉപയോഗിക്കുന്ന ചിഹ്നമാണ് ശൃംഖല. ഇത് ഒരു ചെറിയ വരയാണ്. കവിതയിൽ ഒരു പദം ഇടയ്ക്ക് മുറിച്ച് രണ്ടു വരിയിലായി എഴുതേണ്ടി വരിക, സമസ്തപദത്തിലെ ഘടകപദങ്ങൾ രണ്ടു വരികളിലായി വേർപിരിഞ്ഞുവരിക, സന്ധിചേരാത്ത സമാനപദങ്ങളെ ബന്ധിപ്പിക്കേണ്ടിവരിക, തുടങ്ങിയ സന്ദർഭങ്ങളിൽ ശൃംഖല ആവശ്യമായി വരുന്നു. അതുപോലെ തന്നെ, ചെറിയ അക്കങ്ങൾ വാക്യത്തിനിടയ്ക്ക് വരുമ്പോളും, രണ്ട് വർഷങ്ങൾ അടുത്തടുത്ത് എഴുതുമ്പോളും, തിയതികുറിക്കുന്ന അക്കം കഴിഞ്ഞും ശൃംഖല ഉപയോഗിക്കുന്നു. 

ഇത് ഇംഗ്ലീഷ് ഭാഷയിൽ ഹൈഫൻ (hyphen) എന്ന് അറിയപ്പെടുന്നു. 

ഉദാ:- 

1). ഇൻഡോ-ചീനാ അതിർത്തി

2). 7-ഉം 8-ഉം

3). ആവു, വെറും മണ്ണൊരു നക്ഷത്ര-

ക്കടലോടനുരാഗത്തിൽ! പൂവേ,

4). 2009-2010

## അവലംബം


വർഗ്ഗം:ചിഹ്നനം